qundao/data-zh-poetry huggingface dataset:
兰山驿中王韬甫示以绿杨春影图且告之缘起为题八绝
作者：范当世
朝代：清

野馆风多拥被寒，月光如水不能看。与君更觅扬州梦，知在平山第几峦。天壤王郎富贵迟，绿杨依旧鬓如丝。宁知绝代佳人梦，成就当年幼妇词。金堂铜雀属何人，昏妁参媒况未真。只有东风沈醉里，名花一照可怜身。即看画里意婆娑，比恨量情孰与多。不见春痕写春影，故应好梦未成魔。我将顽艳證枯禅，自觉闲愁散若烟。终是畏人辛苦语，碧云黄叶况悽然。不信操觚好事家，纷纷奇遇竟非夸。人间贱我如泥土，艳我还如一品花。谁为银汉与红墙，只是良宵灯烛光。此意惟应向君说，安能寸寸示人肠。缠绵解脱总无聊，驿路星霜更寂寥。何与梅花买山隐，不将杨柳怨飘摇。
兰山驿中王韬甫示以绿杨春影图且告之缘起为题八绝·其一
作者：范当世
朝代：清

野馆风多拥被寒，月光如水不能看。与君更觅扬州梦，知在平山第几峦。
兰山驿中王韬甫示以绿杨春影图且告之缘起为题八绝·其七
作者：范当世
朝代：清

谁为银汉与红墙，只是良宵灯烛光。此意惟应向君说，安能寸寸示人肠。
兰山驿中王韬甫示以绿杨春影图且告之缘起为题八绝·其三
作者：范当世
朝代：清

金堂铜雀属何人，昏妁参媒况未真。只有东风沈醉里，名花一照可怜身。
兰山驿中王韬甫示以绿杨春影图且告之缘起为题八绝·其二
作者：范当世
朝代：清

天壤王郎富贵迟，绿杨依旧鬓如丝。宁知绝代佳人梦，成就当年幼妇词。
兰山驿中王韬甫示以绿杨春影图且告之缘起为题八绝·其五
作者：范当世
朝代：清

我将顽艳證枯禅，自觉闲愁散若烟。终是畏人辛苦语，碧云黄叶况悽然。
兰山驿中王韬甫示以绿杨春影图且告之缘起为题八绝·其八
作者：范当世
朝代：清

缠绵解脱总无聊，驿路星霜更寂寥。何与梅花买山隐，不将杨柳怨飘摇。
兰山驿中王韬甫示以绿杨春影图且告之缘起为题八绝·其六
作者：范当世
朝代：清

不信操觚好事家，纷纷奇遇竟非夸。人间贱我如泥土，艳我还如一品花。
兰山驿中王韬甫示以绿杨春影图且告之缘起为题八绝·其四
作者：范当世
朝代：清

即看画里意婆娑，比恨量情孰与多。不见春痕写春影，故应好梦未成魔。
兴化见刘融斋先生还至欧家坊馆次寄内弟吴肇嘉
作者：范当世
朝代：清

湖水连江绿，扁舟载梦归。病消杯在手，寒尽树更衣。樵牧各余契，弟昆惟汝违。松花开落处，应有彩云飞。
养疴寓楼苦雨吟眺
作者：范当世
朝代：清
体裁：七言律诗

客病艰难不可说，淫霖衰飒更堪听。楼居密密连云黑，灯火萧萧向日青。歌哭万家声阒寂，飘摇独树影伶俜。正愁风雨乾坤大，蚁穴侯王梦未醒。
冀州宅中再为姚锡九姻丈置酒次韵奉留·其一
作者：范当世
朝代：清
体裁：七言律诗

人间唾手得奇穷，铁杵销磨句未工。姜坞子孙犹壮佼，桐城父老见丰隆。蒸云酿雨嘉宾合，江路为家好事通。情话可知诗更美，弗愁连酌酒樽空。
冀州宅中再为姚锡九姻丈置酒次韵奉留·其二
作者：范当世
朝代：清
体裁：七言律诗

姬传论纂实崔嵬，旧亦茫茫接此来。恰好尼舆论辈数，新从王谢乞门才。悬诗石袂知谁见，称体荷衣孰为裁。磊磊宵晨无限慕，娱君岂惜寿千杯。
内人有诗别女吾亦不可无以诒师曾也遂次其韵·其二
作者：范当世
朝代：清
体裁：七言律诗

乃园梅萼万千枝，寒雨江城入梦思。毕竟宦游渺如寄，不如心赏净相宜。明时家国方忧患，历劫文章有陆离。再见飘摇定何处，怀贞履道勿须疑。
内子族侄姚笃生贫而有志余甚期之于其行也既饯以酒又勖以诗五叠前韵·其二
作者：范当世
朝代：清
体裁：七言律诗

当筵桦烛与人长，此乐何殊南面王。对酒看余华发改，出门愁汝朔风凉。穷如至死惟填壑，天不怜人莫暴尪。毕竟诗书能饱腹，少年须作万夫强。
内子族侄姚笃生贫而有志余甚期之于其行也既饯以酒又勖以诗五叠前韵外舅方约当世以明年留此而挚父先生以李相见招传电相告蒲仙诸子皆惜其不久处也六叠前韵倒押之·其一
作者：范当世
朝代：清
体裁：七言律诗

九月临江报始征，早梅花发在山城。终年望望诸君意，隔岁依依半子情。流电惊飞传好语，华云飘忽动生平。勿言处士今黄润，裸壤龙章傥可并。
再与义门论文设譬一首
作者：范当世
朝代：清
体裁：七言律诗

双眸炯炯如秋水，持比文章理最工。粪土尘沙不教入，金泥玉屑也难容。搓摩日月昭群动，摺叠河山置太空。正要当前现光景，不能向壁造方瞳。
再叠道字韵赠逊庵兄
作者：范当世
朝代：清
体裁：古风

昔闻万里云南道，不与中邦论丑好。一云吾兄持节行，忽向樽前鬓愁老。忆昔当君壮盛时，顾我相傍犹婴儿。性情扶携默相喻，岁月抛撇飙难持。天南地北君无恙，论才应作济时相。数载驰驱关陇间，一官落拓秦淮上。无端大海飞狂澜，客子因悲行路难。唇舌如云不我释，肝肠沃雪与君看。归来历尽艰虞境，不复欢言一时顷。百里川原亦阻深，相望不见心犹静。驷虬乘鹥绝风埃，更向遐荒辟草莱。记否琴台深夜语，得閒应肯附书来。
冒鹤亭以江建霞所赠辟疆先生菊饮倡和诗卷属题即用辟疆韵题二首·其一
作者：范当世
朝代：清
体裁：七言律诗

东林复社去堂堂，水绘亭台亦已荒。十世顿成来复象，千秋徒为后人狂。身前横被诸艰试，地下应无滴酒尝。要语鹤亭还自逸，老夫专以醉为乡。
冒鹤亭以江建霞所赠辟疆先生菊饮倡和诗卷属题即用辟疆韵题二首·其二
作者：范当世
朝代：清
体裁：七言律诗

一卷唏嘘纸上尘，江郎情态与成陈。神州赤县犹钩党，晚节黄花孰替人。世不唐虞谁洗泪，士非回宪总羞贫。洪流激极知何似，海色天光日日新。
写西山色
作者：范当世
朝代：清
体裁：七言律诗

祗道青山青不极，宁知胜赏欲无穷。丹华杳与晴曦滥，紫气沈为暮霭隆。雨晦更成纯白体，月明如入太玄中。閒时亦作笼烟态，迟日楼台澹澹风。
写诗与女婿陈师曾三叠前韵跋尾
作者：范当世
朝代：清
体裁：七言律诗

不信人间许大事，徐徐放下又经年。云天断影纷难绘，灯火残膏尚自煎。未觉马扬真可乐，焉知牛李孰为贤。诗书曲糵将安用，酝酿老夫成醉眠。
冬至哭
作者：范当世
朝代：清
体裁：五言律诗

我君壹不返，天地再回旋。无奈向时节，何能背几筵。含胡万念过，惊痛一身全。惜死又防病，真成永弃捐。
冬至席上感赋七叠前韵·其一
作者：范当世
朝代：清
体裁：七言律诗

茫茫岁月苦劳征，怀璧何当易十城。白发著书空有愿，昏镫渎史未忘情。欷歔甲子朔冬至，怅望西风右北平。孰使汗青元气少，惟三不朽古难并。
冬至席上感赋七叠前韵·其二
作者：范当世
朝代：清
体裁：七言律诗

食粟曹交九尺强，八年于外病成尪。江湖到此中原尽，冰玉相看一味凉。徒以箫声悦秦女，更将瑟调事齐王。丈人勿怅前宵梦，碧海迢迢梦正长。
况儿以伯严叔节皆在沪请速就医夜出江口占示内子
作者：范当世
朝代：清
体裁：七言律诗

一病艰危岁再迁，尚能携手到江边。帆樯出没沧桑地，星斗迷离上下天。岂有神方通绝域，但教死友值生年。明朝涕笑申江浦，应使陈姚有俊篇。
出就义门谈盗攫余此行所得卖文钱尽因而有作即以答吴董卿大令晨间见赠诗诗有千里卖文钱易尽一语故也
作者：范当世
朝代：清
体裁：七言律诗

盗爱余钱非盗蹠，卖文所得尽今宵。悲歌吴季诗成谶，笑乐王生兴已消。不信重城能放手，谁将万贯更缠腰。抛除锁钮安排睡，直放酣然一梦遥。
出郭
作者：范当世
朝代：清
体裁：古风

还家百不习，出郭动微吟。以此一闲放，苍茫入我心。欢情不得暖，复苦忧相寻。旷然览江海，激水同悲音。我今甫踰阈，世祸未见侵。徒缘死丧际，泣下沾衣襟。况其念来日，四海无安林。飘飘何所止，惨惨孰能任。甫白能言者，当之亦恐瘖。
出门所遇多京师间道流落不堪之人舟中连榻一人谈尤痛
作者：范当世
朝代：清
体裁：七言律诗

径从海角扬帆过，谁肯纡回路几千。今日孑身流落者，多言间道死伤边。豺狼异域纷当户，鸾鹤中朝尽化烟。草莽微臣百不晓，祗知昨日是尧天。
刘园五老招饮于李荫唐斋中馔极精即席赋谢
作者：范当世
朝代：清
体裁：七言律诗

一范穷愁正无奈，天边五老忽飞来。百年人物无嚣气，八簋调停有俊才。渴口逢羹汤沃雪，空肠得酒水鸣雷。势交利接黄尘满，拜德尊文此一回。
刘揖青者十四年前所见与吴仲懿以文彩相悦者也今其穷而访我且携其十四岁女子字秋水者以画为贽余夫妇绝宝爱之揖青他去遂留余家内人既勉以诗潜之夫妇亦有赠余亦七叠前韵
作者：范当世
朝代：清
体裁：古风

秋水亦何有，书画男儿装。把兹一片玉，使我心神凉。阿翁作举子，少小声名香。胡然十四载，流落居穷乡。世路绝艰险，脩途亦阻长。途穷会须通，路歧多亡羊。阿母有妇德，戒旦将翱翔。凫飞忽已尽，弋获真微茫。汝来且安砚，有汝一月粮。大女解提携，小女刚扶床。群嬉亦可乐，离居弗徬徨。深堂雷弗至，衣多无畏霜。
别张笃生江子嘉
作者：范当世
朝代：清
体裁：七言律诗

频因吊问添游览，还以乱离成合并。元伯故人知我者，文通薄宦可怜生。江湖片壤犹能国，风雨重阳欲满城。但可勤襄父兄处，勿于惯客惜劳征。
前诗既作忽复感念依潜之韵口占
作者：范当世
朝代：清
体裁：七言律诗

忽念珍储无足惜，深忧大棘此何时。不争书画成尤物，却把江山付阿谁。臣职祗应勤在衮，王言真个美如丝。宁论五国幽囚者，还向冰天传李师。
前诗既成复自嘲一首
作者：范当世
朝代：清

船头酣睡人，热汗渍凉露。船腹包我身，蒙头结粗布。山谷亦有言，寄梦日星处。胡令喜垢幽，空阔不得住。有志睎野人，无志化纨绔。而况江湖间，风波没调护。
剖瓜即事
作者：范当世
朝代：清
体裁：古风

秋高气始扬，剖瓜不在堂。上有天苍苍，照此瓜心黄。瓜身一天地，青皮裹黄瓤。中有如许子，浊乱黄中央。万黑四三白，一白肥而长。妻孥指笑语，此殆瓜中王。嗟嗟汝弗见，瓠子用斗量。谅此渺小物，天岂有意昌。见异把不释，适肖愚夫肠。呼奴速进帚，扫置粪壤傍。
十里坊竹枝词·其一
作者：范当世
朝代：清
体裁：七言绝句

近水人家白板扉，朝朝云鬓弄晴晖。传闻市上千金贾，昨日轻裘今破衣。
十里坊竹枝词·其三
作者：范当世
朝代：清
体裁：七言绝句

古礼茫茫不可稽，缙绅无赖况黔黎。谁言野有亲迎意，昨夜刀头夺得妻。
十里坊竹枝词·其二
作者：范当世
朝代：清
体裁：七言绝句

获得偷儿不敢哗，酒肴慰劳冀无他。那知夜纵豺狼去，明日相仇尔破家。
十里坊竹枝词·其四
作者：范当世
朝代：清
体裁：七言绝句

病在人心不在躬，武周神药不为功。何来年少村夫子，苦说唐虞三代风。
南京曾国荃祠联
作者：范当世
朝代：清
体裁：联

率湖湘子弟以奠江淮，功德崇闳，山水开明媚祠宇；由禹墨心胸而至黄老，精神博大，风云浩荡护灵旂。
南山
作者：范当世
朝代：清

南山积雪处，晦涩无枝条。怪鸟群飞来，缘石为一巢。日莫不窥陇，相向饥无聊。小儿乘其敝，奋爪掀团茅。一攫不能尽，零落飞鸣交。顾念形与足，瑰玮殊鹪鹩。彼民岂能识，畜之徒供嘲。坐令摧翮庸，不然充君庖。哀哉惜俦侣，一一丰肌销。
南康城下作
作者：范当世
朝代：清

雪里乘舟出江渚，维舟忽被南风阻。日日登高望北风，北风夜至狂无主。似挟全湖扑我舟，更吹山石当空舞。微命区区在布衾，浮漂覆压皆由汝。连宵达昼无人声，卧中已失南康城。眯眼惊窥断缆处，唯馀废塔犹峥嵘。老仆颠隮强为饭，慰我风微得远行。嗟尔何曾当大险，一风十日天无情。吾有光明十捆烛，瓮有残醪钵有肉。新砚能容一斗墨，兔毫蛮纸堆盈簏。为吾遍塞窗中明，早晚澄清煮糜粥。吾欲偷閒疾著书，谁能更待山中屋。
南康城下作
作者：范当世
朝代：清
体裁：古风

雪里乘舟出江渚，维舟忽被南风阻。日日登高望北风，北风夜至狂无主。似挟全湖扑我舟，更吹山石当空舞。微命区区在布衾，浮漂覆压皆由汝。连宵达昼无人声，卧中已失南康城。眯眼惊窥断缆处，惟馀废塔犹峥嵘。老仆颠隮强为饭，慰我风微得远行。嗟尔何曾当大险，一风十日天无情。吾有光明十捆烛，瓮有残醪钵有肉。新砚能容一斗墨，兔毫蛮纸堆盈簏。为吾遍塞窗中明，早晚澄清煮糜粥。吾欲偷闲疾著书，谁能更待山中屋。
南昌城下作
作者：范当世
朝代：清
体裁：古风

岩岩百城宰，女憧而妇悾。黑头拥疆寄，十考未成翁。湖去老渔悲，湖至多牛穷。穷悲亦弗尔，山水今疲癃。冤哉百城底，何自著姚崇。
南昌城外眺望回舟作示蕴素
作者：范当世
朝代：清
体裁：古风

往年三至滕王阁，年年阴雨舟中住。今年发愤欲往游，泊舟衔尾难登路。更棹小舟浮浪间，周回万舸终无罅。日莫烟深何所之，仆夫皇恐舟人怒。隔江似有三数家，掠桨斜飞向西渡。软沙著屐恰已轻，野庙寻僧亦微趣。回首却望章门都，明星烁烁然灯初。崇台似有行人趋，黄昏望绝不可呼。珠帘画栋知有无，文采风流不到吾。寸步有命今弗图，四上不至亦己夫，还及吾子寻欢娱。
南昌门外眺望回舟作示蕴素
作者：范当世
朝代：清

往年三至滕王阁，年年阴雨舟中住。今年发奋欲往游，泊舟衔尾难登路。更棹小舟浮浪间，周回万舸终无罅。日莫烟深何所之，仆夫皇恐舟人怒。隔江似有三数家，掠浆斜飞向西渡。软沙著屐恰已轻，野庙寻僧亦微趣。回首却望章都门，明皇烁烁然灯初。崇台似有行人趋，黄昏望绝不可呼。珠帘画栋知有无，文采风流不到吾。寸步有命今弗图，四上不至亦已夫，还及吾子寻欢娱。
即事三绝句寄仲林江夏叔节京师·其一
作者：范当世
朝代：清
体裁：七言绝句

时暖时寒不易居，养生经纬况多疏。山妻为我调羹熟，更与神仙却病书。
即事三绝句寄仲林江夏叔节京师·其三
作者：范当世
朝代：清
体裁：七言绝句

莫雨丝丝更柳丝，思家望远总相思。楚山密迩燕山远，轻暖轻寒各一时。
即事三绝句寄仲林江夏叔节京师·其二
作者：范当世
朝代：清
体裁：七言绝句

凤啄山头数缕烟，移时变作雨云天。轻雷出土知非远，刚在东风杨柳边。
去张丈柳西草堂若不能舍亦深悯季直之劳欲其稍留意自保也前韵
作者：范当世
朝代：清
体裁：七言律诗

丈人七十来为寿，瞥眼于今十七年。郁郁馀生拚尽舍，层层去影苦相连。亦知凡事天随我，无奈长途雪满颠。各有马怀悲恋处，能无偏向故人怜。
去黄泥山二十五年而复一至追和当时留别韵示潜之梦湘
作者：范当世
朝代：清
体裁：七言律诗

二十五年颜鬓改，兹山秀色仍能餐。僧寮屡代无相识，卧榻常封不忍看。匪石一生尘梦浅，下泉三叹海潮寒。怜君取意欢今日，极醉忘忧古所难。
叔节在安福盼我久矣我欲山行而病不能强迟风又不可耐诵其诗依其忆昔行韵为思叔节一篇
作者：范当世
朝代：清
体裁：古风

我思叔节不可聊，一夜无眠听风水。叔节思我其如何，耿耿丹心在诗里。嗟吾与子忽然亲，谓天不仁天固仁。万物汹汹道将丧，愿翻百代求其真。攀天下视嗟何极，并驾扶携必有人。一马从来悲远道，争先接迹斯难驯。子之文章若冰雪，已有声名扬凤阙。世上安知学道心，斯人对我方愁绝。粪土荣华亦等闲，瓣香前哲无休歇。悠悠逝者几千年，句留文字如浮烟。浅浅尝之淡如水，耽如食蜜甜中边。耽此方知能不死，瑰然大欲凭虚起。作者牛毛成者稀，差以豪釐谬千里。君家世世皆有声，天下举目姚桐城。摩挲先泽与人共，岂是寻常伐木情。嗟我于今弗可道，发愤编摩苦不早。且为不谬当如何，眼看头白归于扫。病后恹恹弥可怜，家无儋石囊无钱。亲心乐道妻儿晓，百口焉知命在天。十年奔走天南北，渐觉形骸畏车辙。积病支离到肺肝，便归无力耕阡陌。平生却负张吴刘，天之所限人难求。惟应傍此终吾世，或者前言不谬悠。与子成欢在歧路，两载凄其隔烟雾。谅子犹为昔者心，不知吾力今非故。朝于湖舫哦君书，天风激荡鸣琼踞。庐山万仞高不极，欲起病骨乘山车。乘车守风日惶惑，惟恐子又归乡闾。噫嗟，人生天地各亦适其适，何必连宵达旦长相忆。
叔节寄诗言愁蕴素设两端以慰之吾则率吾之臆而已甘苦实不相喻不必谬附知己亦录相视以当反骚何妨·其一
作者：范当世
朝代：清
体裁：五言律诗

贫贱吾真可，离家亦不难。秋风一长往，霜雪万重寒。圣远言犹信，时衰侩亦官。古来鸿案下，生死得偷安。
叔节寄诗言愁蕴素设两端以慰之吾则率吾之臆而已甘苦实不相喻不必谬附知己亦录相视以当反骚何妨·其二
作者：范当世
朝代：清
体裁：五言律诗

果腹论饥饱，吾生竟不难。狼求终不已，貂袭亦生寒。岂况羁孤士，无望措犬官。茫然真自慰，百鸟未栖安。
叔节寄诗言愁蕴素设两端以慰之吾则率吾之臆而已甘苦实不相喻不必谬附知己亦录相视以当反骚何妨六月三十日外舅以写怀六首示读谨依韵次上即以自寿其四十而寄示莲儿俾转呈大人一笑云·其一
作者：范当世
朝代：清
体裁：五言律诗

四十又徂半，分年恰到中。吾生能几日，大概欲终穷。蒲蜡昏灯见，苍蝇晓枕讧。凄迷向弧旦，萧瑟酒尊空。
叔节将行为余题大桥遗照悲吴仲懿之早亡重以逝者之可哀益觉生存之可宝叠并字韵以送之·其一
作者：范当世
朝代：清
体裁：七言律诗

一家美具复难并，丱角诸儿又不平。前世定为欢喜约，异乡先饱别离情。悬崖挂瀑山中屋，孤塔梯云海上城。便各归休仍绝域，茫茫江路耐长征。
叔节将行为余题大桥遗照悲吴仲懿之早亡重以逝者之可哀益觉生存之可宝叠并字韵以送之·其二
作者：范当世
朝代：清
体裁：七言律诗

江草江花布景长，空明孰配水仙王。当时吴季春风地，剩有君山夜雨凉。生别未须真堕泪，读书遮莫复成尪。君归自惜容颜看，客子从容与斗强。
叔节行有日矣为吾来展十日期闲伯喜而为诗吾次其韵
作者：范当世
朝代：清
体裁：古风

吾归虽祗一载馀，裘葛匆匆两寒燠。黄鹂三请吾不来，鶗鴂一鸣春已扫。身为暑虐不得闲，愁与秋来同浩浩。北雁南飞始有音，耳边听聆日以好。令我至今犹在途，君家兄弟奚不老。酌酒欣然对雨风，论诗各有千秋抱。得失惟与苏黄争，渊源或向杜李讨。冰雪围炉正可怀，叔也言归是可恼。十日句留岂不多，出门一步方知少。吾与伯也独羁孤，那有心情斗文藻。髡为赘婿徒滑稽，马卿赀郎不足道。眼中七子当为俦，或至地北天南陬。安得云屯一处留，日对江山尽百瓯。吾病虽然诗不遒，犹能为尔消烦忧。
叔节谓我既知通伯深而念之如此其挚也曷不为诗以问之用前韵二首·其二
作者：范当世
朝代：清
体裁：七言律诗

吾欲从君蹈碧空，骖鸾驾鹤一时同。风头杨柳知谁绿，雪里梅花不自红。士有恶为长铗客，身还怕近广寒宫。人间独许悲秋耳，地北天南有候虫。
叔节送其夫人徐还家治病以徐旧日送别之作授当世入三釜稿中蕴素次韵赠之余亦和之
作者：范当世
朝代：清
体裁：七言绝句

璇闺往日弄机丝，白社今朝见苦思。谁似秦嘉恋鸡肋，不怜徐淑病归时。
叠韵再示蕴素
作者：范当世
朝代：清
体裁：古风

相与蚩蚩皆为口，多至万钟少一斗。一饱以外皆可删，三时却有饥肠还。正及饱时役筋力，不得填躯沟壑间。吾观营营九衢上，总缘归博妻孥赏。人生一世岂无情，但当画界守坚城。堕地已分天一尺，涉及分外皆菲荣。天津一角池台里，明月梅花有妻子。得钱归博亲堂欢，馔有嘉鱼妇翁喜。君不见昔病家园寸步难，手枕琴徽无力弹。胆落空阶秋叶响，返卧藤榻天难攀。岂意飞扬有今日，颇膺拙分主青山。
叠韵广外舅
作者：范当世
朝代：清
体裁：七言律诗

酒来不敢公然酌，更恨南邻无斛斯。长句空如李白好，流年只许范丹知。瞢腾一饷真无碍，瞑合千秋定有谁。直去英灵走尘俗，云林未必再三移。
叠韵述怀示蕴素
作者：范当世
朝代：清

日在朱门钻故纸，童牛角马知何似。王阳岂有黄金卢，闭户真能对妻子。西风八月天将寒，桂树飘香将万山。我亦好生而恶杀，处夫材与不材间。
叠韵述怀示蕴素
作者：范当世
朝代：清
体裁：古风

日在朱门钻故纸，童牛角马知何似。王阳岂有黄金炉，闭户真能对妻子。西风八月天将寒，桂树飘香遍万山。我亦好生而恶杀，处夫材与不材间。
叠韵速内子和章
作者：范当世
朝代：清
体裁：古风

人生所遭有舛午，正足吟诗相劳苦。不见而翁饥困馀，唱到城南天尺五。马卿毕竟未空居，葛生且喜吟梁父。昔之达者今人英，各有低回在风雨。事虽未易一二言，气亦何妨再三鼓。我欲直登天上头，攀天下视徒昏眸。五云辉灭海色暗，一树飘零天下秋。试想贤愚定何物，只今泾渭已同流。鹤有乘轩坐糜俸，鹰有调驯不去韝。燕雀纷纷噪馀粒，老凤茫茫何处投。我欲低心陇亩下，譬以耕犁属之马。手足终难任苦辛，草茅亦但资风雅。逝将入道昧真玄，即欲逃禅无般若。祗为儒冠误此身，俯仰依人阅冬夏。朝来默默窥天容，寒气肃杀凝高空。初筮已赓履霜操，微阳未入黄钟宫。江湖莽荡百物丑，翩然照水无惊鸿。问君胡为不自喜，冒此灵秀天所钟。觞有薄醪可以酌，池有蓄墨方酣浓。天南地北愁无限，火速成诗慰两翁。
叠韵速爱沧书扇
作者：范当世
朝代：清
体裁：古风

子不斤斤以书名，我爱子书若鹅帖。异时短札与长歌，并取伴吾编在箧。晨间作诗题秦邮，传示宾僚尽震慑。何言欲书斗野吟，蚊雷成阵官书叠。君家沈沦真妙人，恣蚋囋肤弗撝箑。汉时宗资任范滂，旷代遥遥美可接。君看古人砚墨间，真精所濡气沦浃。奔腾一世风驰过，文于其间一煜霅。但读羊公堕泪碑，勿念刘琨过江楫。
吉日二十七句赠瞽者
作者：范当世
朝代：清
体裁：古风

吉日初度吾称翁，睡起两耳减昨聋。妻孥喜欢媚吾聪，青铜一贯招瞽矇。萧然病榻施帘栊，瞽来命坐阶当中。三弦亦应徵与宫，弹出燕赵男儿风。或弹两雌争一雄，细者琐碎如秋虫，大亦彷佛江流东。我对此儿悲来衷，与之一饭殽饛饛。喜我能听悲汝瞢，匪汝实悲悲其躬。汝瞽吾得用汝工，资汝饭汝将汝崇。我似昨者为聋虫，眼见不得求童蒙。地有百陷天则梦，病态变幻未有终。阖门老小悬诸空，以此对汝忧心冲。那能似汝扶短童，得钱归饱妻子同。但解挥弦不送鸿，荆天棘地欢幪幪。
同与顾昼蕃同学在三十年前比复与之流连数日得先世遗墨酬之以诗·其一
作者：范当世
朝代：清
体裁：五言律诗

秋风扫地尽，物色澹中遗。及尔重欢夜，能忘乍见时。淹留一世定，生灭万缘奇。至竟成何味，苍然念我师。
同与顾昼蕃同学在三十年前比复与之流连数日得先世遗墨酬之以诗·其二
作者：范当世
朝代：清
体裁：五言律诗

世业还相宝，搜罗故纸丛。绵延一诗在，契好万年同。未必吾身后，悬之子目中。且须勤把盏，珍惜月如弓。
同义门和敬如·其一
作者：范当世
朝代：清
体裁：五言律诗

游罢玉钩斜，来观海上花。晨辞博士职，暮访张骞槎。有儒一生者，与之三叹嗟。言从酒家壁，乘醉浪涂鸦。
同义门和敬如·其二
作者：范当世
朝代：清
体裁：五言律诗

黄海不知深，谁欤量素襟。秋期一轮月，积水照人心。道好不相喻，才高定见侵。古来离世者，有为独沈吟。
同何眉孙张季直夜登狼山宿海月处
作者：范当世
朝代：清
体裁：古风

江海既会声喧豗，双流竞地生民灾。狼山如闼当江开，能喝海若惊涛回。引江入田灌万顷，此德万古常崔嵬。何哉六籍功不纪，寻碑访碣无诗材。乃知地亦以人重，老蚌千年珠未胎。可笑子瞻宦游懒，远送不越金焦来。子之发源我收蓄，邈阅四姓重追陪。何君弗谓惠泉好，持吾茗盏衔吾杯。毋言临江独私有，从古据地争雄魁。张君吾以海东让，千岁斥卤兹能培。一日和甘尽作稼，亦能稍释胸中哀。丈夫弗假风云助，遂以白地明天才。吾皇释政后一岁，己亥冬至狼山隈。有吾三人夜秉烛，走访衲友寻初梅。会以兹山万万古，勿与五岳为陪台。
同外舅登楼
作者：范当世
朝代：清
体裁：七言律诗

山川文藻仗公来，五斗生涯亦费才。挂席未能沧海去，拂衣同看好楼开。韝鹰调熟争红粒，鞍马消閒践绿苔。眼底春情何偃蹇，平生踪迹未须哀。
同州主及管榷诸公游山因访余黄泥山读书处感次壁间朱石甫韵
作者：范当世
朝代：清
体裁：七言律诗

松有垂条柳有枝，各天生意不相知。岩峦寂静能千载，裙屐风流又一时。膏野雨馀农事急，澄江风定估帆迟。如何逐物闲闲者，仍向空山泣鬓丝。
同潜之梦湘入狼山于遥祭伯唐处求石刻之遂约梦湘携具留宿用东坡游灵隐高峰塔韵
作者：范当世
朝代：清
体裁：古风

与子今弗反，薄治一宿装。亦御轻寒衣，驾言山中凉。离尘甫寻尺，寂静闻空香。乘高试览望，何处为君乡。蜉蝣在人境，万景不能长。穷途已释阮，堕泪犹悲羊。讵知故人魂，邈与龙鸾翔。来今是何日，从君自苍茫。有腹饱兹宴，笋芋屯山粮。有梦酣今夕，比屋排僧床。明朝一分手，举意皆徬徨。斫地未须极，怨歌才履霜。
同诸子游山莫归有感
作者：范当世
朝代：清
体裁：五言律诗

晚烟是何物，四远尽蒙茏。人有归休意，天馀惨澹容。模糊山石字，清醒寺楼钟。今古一昏晓，蹉跎自倚筇。
听丁星五谈海州人刈麦·其一
作者：范当世
朝代：清
体裁：七言绝句

腰镰一转快如风，万穗齐收地网中。岂意晨兴怀袖里，有人偷试剪刀工。
听丁星五谈海州人刈麦·其三
作者：范当世
朝代：清
体裁：七言绝句

普天酷吏横徵钱，许有宫旗插粪船。要数海州无用此，一年一熟总由天。
听丁星五谈海州人刈麦·其二
作者：范当世
朝代：清
体裁：七言绝句

滞穗应为寡妇资，此情依旧肖风诗。衣裾结得筠篮样，只待斜阳偃大旂。
听仲林谈易实甫幼时陷贼事其尊人方伯君之拒贼不以贿赎贼之始终爱护至败死而必欲生全之与僧忠亲王之飘忽夜驰得实甫问知易氏儿以付应城县曲折尽绘感不绝于心遂成三诗·其三
作者：范当世
朝代：清
体裁：五言律诗

劫众亦非易，慈仁有大同。可怜全我友，不忍贼斯翁。恻怆井有孺，唏嘘莽伏戎。眼前生齿满，谁与祝天公。
听仲林谈易实甫幼时陷贼事其尊人方伯君之拒贼不以贿赎贼之始终爱护至败死而必欲生全之与僧忠亲王之飘忽夜驰得实甫问知易氏儿以付应城县曲折尽绘感不绝于心遂成三诗·其二
作者：范当世
朝代：清
体裁：五言律诗

飘忽夜从贼，僧王盖有神。宁知汝孺稚，从此识天人。灯火千貂卫，风烟万马尘。田横古难画，何况迹云陈。
听某营将杨君谈兵
作者：范当世
朝代：清
体裁：七言律诗

有伟杨生郁锦瘤，从军决荡不能休。为言惯见湘淮劲，论气新推交广遒。使我伤心无一语，看君指掌列千筹。不知敌若非人待，拥鼻犹能辟毒不。
吴城访王柳桥司马不值记其榜门语而归乃凑合为诗以相赠
作者：范当世
朝代：清
体裁：七言律诗

吴城缆舶寻诗老，闻说经年见未曾。四面湖山人在市，万家镫火吏如冰。西无鸣鸟饥谁哺，南有老蛟寒可罾。太息幽州贱从事，更当临路惜崔丞。
吴彦复武壮之子也余两度客武壮所未尝受其一钱而未始不互相重彦复以此仍世交余彼困于京曹而过此南归又不得已而来此终无所得迫于岁莫特索吾诗以行走笔奉送
作者：范当世
朝代：清
体裁：七言律诗

海寒不似江南地，嗟尔何因去复来。环海九州疑有路，平津东阁岂无才。翻思乃父三千客，我欲娱君五百杯。桃李无言花落尽，茫茫风雪一兴哀。
吴监泉观战于牙山及退至平壤而得优保心不怡走归乞自募军而平壤失相亦不令复从军居此郁郁相与共眺神机营用新吾韵
作者：范当世
朝代：清
体裁：七言律诗

君在云天在草莱，深堂脉脉亦堪哀。低头应被祖刘笑，攘臂还令绛灌猜。曾此高原九土合，能无大海一波回。羽林碧树秋犹爽，了可吟诗略费才。
吾与通伯相思七年仅得见于外舅之丧中又不得稍留中间又泣且病谈世事则灰心短气读其书则徒有浩叹并其夫妇怜我之丧女欲以长女相嗣为却为承亦未遑云也放手而行能无痛泪·其二
作者：范当世
朝代：清
体裁：五言律诗

别有伤心泪，真如恋子何。人情死怜类，劳者泣当歌。勿以生相问，终知命有颇。掌珠虚惠我，万事总蹉跎。
吾所植荷既开尽而风雨频至坐见其萎谢慰别以诗
作者：范当世
朝代：清

荷今折风雨，落泪夫何叹。见汝请明日，孤根后土安。何由触冥性，心气忽奔澜。横游不得遂，直上多其端。冥冥一尺土，砉若钻天难。迎风变青翠，向日成朱丹。开落一不吝，替萼宵抟抟。悬知此盆内，百孔能相贯。房房遍已实，根本又可餐。有生百虫附，来去无相干。吾衷独含愧，给水徒未乾。滋渗任奴婢，隔望成朝欢。潇湘洞庭上，弥路花漫漫。传闻有司命，乃是神仙官。五更得月际，大士乘飞鸾。停云拂素袖，洒露当花冠。嗟兹一华植，岂有高灵看。哀哀楚骚子，抱石沉急湍。奇躯不得腐，化作荷根蟠。传为万万本，七窍心犹完。人间习不识，此是荷之耑。君看本末在，岂肯为椒兰。埋藏弗复道，摧落终心酸。
吾所植荷既开尽而风雨频至坐见其萎谢慰别以诗
作者：范当世
朝代：清
体裁：古风

荷今折风雨，落落夫何叹。见汝清明日，孤根后土安。何由触冥性，心气忽奔澜。横游不得遂，直上多其端。冥冥一尺土，砉若钻天难。迎风变青翠，向日成朱丹。开落一不吝，替萼宵抟抟。悬知此盆内，百孔能相贯。房房遍已实，根本又可餐。有生百虫附，来去无相干。吾衷独含愧，给水徒未乾。滋渗任奴婢，隔望成朝欢。潇湘洞庭上，弥路花漫漫。传闻有司命，乃是神仙官。五更得月际，大士乘飞鸾。停云拂素袖，洒露当花冠。嗟兹一华植，岂有高灵看。哀哀楚骚子，抱石沈急湍。奇躯不得腐，化作荷根蟠。传为万万本，七窍心犹完。人间习不识，此是荷之耑。君看本末在，岂肯为椒兰。埋藏弗复道，摧落终心酸。
吾有所不然于仲实欲作书而止者屡矣比得其书乃知其用大人之一言翻然改虑喜而和其春日见赠诗以道吾快且以吾之惰不乡试告焉
作者：范当世
朝代：清
体裁：七言律诗

正欲通辞托素波，其如对面九疑何。宁知一日天怀转，始信三生福慧多。合配水仙迟荐菊，不羞山鬼老披萝。锦衣贴月还多事，只许秋来散发歌。
吾欲日课一诗四叠前韵以速内子
作者：范当世
朝代：清
体裁：七言律诗

翻水文成脱手空，风光来与海河同。要将短发丝丝白，付与林花岁岁红。本以无鱼寄人舍，不曾有蠍坐吾宫。商声各自华天地，那更兴亡到砌虫。
吾粤馆既为刚相所裁亦不谋从李相再之粤惟欲就近得一馆以养老母爱沧恪士星涛三弟者既极为之谋而逊庵兄及余晋珊杜云秋皆有意焉所求至少而得朋若是之多一何可笑恪士别有诗索余和更次其韵以明并不惜自荐云尔
作者：范当世
朝代：清
体裁：七言律诗

凭临江海犹虞渴，此事真当问数贤。奄忽十旬浑似梦，相望百里远于天。可怜乌哺争馀日，欲退鹏飞就少年。寄语篝车身似砚，不须辛苦更求田。
吾诗遂已九百九十九首五叠前韵以足之示潜之梦湘
作者：范当世
朝代：清
体裁：古风

我游二十载，不益囊中装。聊凭一卷诗，镇压风霜凉。名世定何物，何从议声香。古之真天人，了己无何乡。独有文字怀，味与生俱长。曾无殉名意，何患亡其羊。有挟飞仙姿，字字鸳鸾翔。有与元气会，吐吞入浑茫。嗟余亦何有，山蔬贫家粮。比君百尺楼，祗合卧下床。昨来足千诗，夜中起徬徨。一世只如此，鬓毛真已霜。
吾闻燕生道熊香海有年矣至九江遇之夜谈赠诗即次其韵
作者：范当世
朝代：清
体裁：七言律诗

江汉同流到此深，匡山石室有龙吟。祗今香海归吾袖，奚谓肯堂犹子衿。白也平生最萧瑟，谢公行处试登临。君看浊世螺纹现，安得悠悠称我心。
和刘岘庄尚书入都留别四首·其一
作者：范当世
朝代：清
体裁：七言律诗

不信人间叔末年，群公卿士若狂颠。微阳耿耿孤忠动，一发沈沈大义悬。起自湖湘功在世，坐深江海泽如渊。岁寒愈有惊人节，可以昭回日月天。
和刘岘庄尚书入都留别四首·其三
作者：范当世
朝代：清
体裁：七言律诗

鲰生自昔返吾乡，共被沾濡未敢忘。已分入山随李广，宁思得路遇王良。精神况已输骐骥，心血惟堪饮凤凰。此曲赓歌无所让，为公千载被甘棠。
和刘岘庄尚书入都留别四首·其二
作者：范当世
朝代：清
体裁：七言律诗

霜霰重重雨雪催，莫知天宇几时开。黎元责望虽无厌，白发论思也要才。帝命还朝资赞画，公将乞病尚徘徊。攀辕父老焉知外，但祝行旌指日回。
和刘岘庄尚书入都留别四首·其四
作者：范当世
朝代：清
体裁：七言律诗

自顷生涯集百忧，二三寒畯与绸缪。投躯未必人情薄，举足难禁世虑稠。独喜安居托仁宇，仍能饥啸对洪流。微儒恋恋真堪剧，祖道相望东海头。
和叔节次韵陈后山秋怀十首·其一
作者：范当世
朝代：清
体裁：古风

迢迢君子心，鸡鸣在风雨。曾参不杀人，受惑投其杼。杯樽一以醳，万事何足数。发兴青林间，风云郁高怒。
和叔节次韵陈后山秋怀十首·其七
作者：范当世
朝代：清
体裁：古风

文统万万年，欺人弗可道。一炬尽灰之，方知孔颜槁。及我犹徘徊，头白归于扫。公等美少年，胡然自颠倒。
和叔节次韵陈后山秋怀十首·其三
作者：范当世
朝代：清
体裁：古风

儒家舍伊尹，万古无人耕。不信泥涂辱，堪为文字荣。园东数十步，连陇苍烟深。俯仰一身在，依然名利心。
和叔节次韵陈后山秋怀十首·其九
作者：范当世
朝代：清
体裁：古风

冀州亦何事，弃官老不归。甘心郁奇藻，短章亦懒为。言怀张夫子，襄阳习家池。宁知饿而徙，如今知贷谁。
和叔节次韵陈后山秋怀十首·其二
作者：范当世
朝代：清
体裁：古风

年大亦为蔽，汝宁知吾荒。嬉娱杂人事，日月从奔忙。学亦如游子，终年不反乡。欺心那可得，秘之但无忘。
和叔节次韵陈后山秋怀十首·其五
作者：范当世
朝代：清
体裁：古风

仕宦如相公，始能不为禄。故乡未得归，亦自怀松菊。朝来谈海人，险怪不可触。身将安所逃，幸不为鱼肉。
和叔节次韵陈后山秋怀十首·其八
作者：范当世
朝代：清
体裁：古风

人逐阴阳生，万事苦乐半。迄无十分娱，吾宁忽焉换。亦有老成人，悽悽约同伴。依依复几何，芳草可同玩。
和叔节次韵陈后山秋怀十首·其六
作者：范当世
朝代：清
体裁：古风

鲰生亦何事，忽在乌骊方。胡儿挟弹过，笑我儒衣裳。归来对妻子，叹息须眉黄。尘沙日裹面，头上亦已霜。
和叔节次韵陈后山秋怀十首·其十
作者：范当世
朝代：清
体裁：古风

我思渡头翁，宜为眼中仙。百钱坐而得，更卖南溪莲。往反日三四，怜我屦又穿。江湖白莽莽，扁舟岂无缘。
和叔节次韵陈后山秋怀十首·其四
作者：范当世
朝代：清
体裁：古风

潭潭大府居，榆桂分数院。贵贱三五人，各自把书卷。读书即有心，问我亦何愿。我乃稍自雠，与世固无怨。
和善夫
作者：范当世
朝代：清
体裁：古风

怪底沿江水奔注，四海平添泪人雨。圣手无柯亦莫望，佞头拟剑教谁铸。日光云烂方赓歌，谁解唐虞事若何。尼山亦是阿谀者，佛祖焉能免骂诃。
和外舅关字韵有怀挚父先生
作者：范当世
朝代：清
体裁：七言律诗

南来消尽晚冬寒，却对春风静掩关。罗帐已悬千载月，纸窗更受一城山。丈人萧瑟馀清兴，贱子飘流得暂閒。日饮无何能忘远，茫茫燕赵碧云间。
和外舅痴才
作者：范当世
朝代：清
体裁：七言律诗

痴才不入公卿眼，遽尔全痴也不贤。谁是梦中谁是觉，有时阿堵有时钱。生憎碌碌人间世，不见飞飞鹤上仙。孤负满肠风露意，黏毫著纸未能捐。
和外舅速仲实远馆因而自道即附于外舅诗后以愿其行
作者：范当世
朝代：清
体裁：七言律诗

入世诸多未了因，灵龟筮我不能神。披裘岂是泽中叟，举案难为庑下人。谁把清风与来世，更邀明月问前身。眼前但作吹竽客，牛鼎康庄迹易循。
和延卿四日登高
作者：范当世
朝代：清
体裁：七言律诗

□□□□作饯春，一时歌泣尽骚人。鸣琴大海惊风雨，赌酒空山动鬼神。吾党人才宜古月，清时将略靖边尘。云峦定有眠龙窟，与尔从容百疾身。
和延卿赠家大人诗
作者：范当世
朝代：清
体裁：七言律诗

眼底瑰奇未足赞，与君重订死生缘。才真瑜亮能相下，名岂王杨竞在前。人世不需求马诏，吾衰未著解麟篇。南人相索羞青史，珍重囊书入洛年。
和敬如四绝·其一
作者：范当世
朝代：清
体裁：七言绝句

看君日日饮无何，叔未年光事不多。款款轻轻一宵雪，岂知沧海又增波。
和敬如四绝·其三
作者：范当世
朝代：清
体裁：七言绝句

陆贾南行事若何，昔游所得已无多。君恩濊濊九天露，相度汪汪千顷波。
和敬如四绝·其二
作者：范当世
朝代：清
体裁：七言绝句

君积诗篇有几何，吾人终不患才多。先生纵让登高赋，平地犹能作一波。
和敬如四绝·其四
作者：范当世
朝代：清
体裁：七言绝句

古来沪渎问谁何，海市于今万倍多。我欲乘潮溯三泖，不知何处有凉波。
和爱沧赠洪荫之诗三十七韵
作者：范当世
朝代：清
体裁：古风

闰八月北征，杜甫以诗哭。今我益飘微，天南与驰逐。江行一千里，掩遏未送目。不忍丧乱馀，见此承平福。濒行携君诗，愁来把之读。含灵必不安，毋曰尔我独。生民固当哀，宾旅义须睦。方其达权时，迂生拜且祝。亦云行奋扬，不耐坐频蹙。久之寂无闻，眼中换陵谷。君侧古所难，当吾亦羞缩。机有穷而生，事有变之速。大哉何生言，一语转坤轴。劫迁吾皇者，大小尽可戮。提兵必元宰，从驱盛群牧。转输屯荆襄，洒扫待黄屋。日出群阴消，雷声四夷服。胡然再不图，仓卒求归宿。嵯峨挟虎卫，屑碎用鸡卜。恐其遂益灾，岂徒笑缘木。群公亦有言，吾今诮管叔。圣明岂在多，著语定含蓄。宁知薄海雠，堂堂正心腹。洪生亦有言，吾今方削牍。忖兹一个臣，傥无惜令仆。激切当天心，庶以救颠匐。哀哉时已过，焉用再三渎。我语二君者，凡今宜韫椟。玄黄故未交，纯阴在初六。天方晏且温，地有反乎覆。乱繇十年数，吾已计之熟。大命如将倾，挈家并沈陆。不则佣自全，饘尽继以粥。商山无华芝，空谷有修竹。慎勿轻投躯，弹珠向飞肉。平生所经历，朗朗列图幅。不识京华门，何从忧辇毂。
和钟弟途中诗·其一
作者：范当世
朝代：清
体裁：五言律诗

余亦恣游兴，苦因狂简归。故山聊可眺，羽檄一时飞。朋从春云合，山花夜色肥。寥寥成短梦，回首是耶非。
和钟弟途中诗·其二
作者：范当世
朝代：清
体裁：五言律诗

喜汝来欢笑，斜阳汝又归。水深大鱼跃，林近乱鸦飞。手足有联合，腰肢苦瘦肥。行吟重惆怅，风浴事全非。
和青伯
作者：范当世
朝代：清
体裁：五言律诗

百里风尘合，文章好弟兄。斗间星不落，海岛月初生。草木苍凉气，山川感慨声。欲言向天问，何似古人情。
和顾延卿偶感·其三
作者：范当世
朝代：清
体裁：七言绝句

楚南石多才少人，只今顽石独吾身。空庭夜气凉如水，偃仰滂沱有鬼神。
和顾晴谷六十述怀诗八首·其一
作者：范当世
朝代：清
体裁：七言律诗

奄忽不知为别久，各天相望自年年。怜渠入世将低首，不谓长吟待耸肩。对案自誇连理树，停觞终感上留田。人情剥尽无哀乐，那不欷歔谓汝贤。
和顾晴谷六十述怀诗八首·其七
作者：范当世
朝代：清
体裁：七言律诗

为政风流亦一时，悠悠百岁我何持。居然有妇如康子，颇复骄儿类衮师。别后籍翱从所适，生今代厉短于辞。饥来共以哦诗乐，遏绝毋令后世知。
和顾晴谷六十述怀诗八首·其三
作者：范当世
朝代：清
体裁：七言律诗

自我言从李相公，短衾夜夜梦牛宫。进无捷足争时彦，退有愚心愧野翁。涕泪乾坤焉置我，穷愁君父正和戎。时危复有忠奸论，俯仰寒蝉祗自同。
和顾晴谷六十述怀诗八首·其二
作者：范当世
朝代：清
体裁：七言律诗

南山山翠满衣沾，难美当时有具兼。醉解烦因如脱鞚，间争险韵类遭钳。连天宿草今何世，遍地皋兰路已渐。生死评量阿兄最，赢人十倍取能廉。
和顾晴谷六十述怀诗八首·其五
作者：范当世
朝代：清
体裁：七言律诗

吾土奚为世所争，迂儒逃责一身轻。汝南太守思曹掾，蜀郡成都见使旌。谊士定悲言路启，英流谁惜大名成。与君同是卑卑者，傥为时艰喻此情。
和顾晴谷六十述怀诗八首·其八
作者：范当世
朝代：清
体裁：七言律诗

谁能二顷割膏腴，兄弟关门绝世途。但解杨雄有贞操，何曾李白炫良图。乱馀生计应难问，静者心神固又殊。君把斯篇授萍社，看渠能著一尘无。
和顾晴谷六十述怀诗八首·其六
作者：范当世
朝代：清
体裁：七言律诗

杜甫归来咏北征，妻儿憨态一时呈。债钱万里知心许，买宅一区殊眼明。随分虾鱼临水得，不材花木乱云生。闲来独恨招携少，曷不同归海上城。
和顾晴谷六十述怀诗八首·其四
作者：范当世
朝代：清
体裁：七言律诗

风雨寒厅拥故毡，回肠一夕与冰坚。任甘溟涬无还日，遂醊糟醨有醉天。穷海蛟螭徒脱网，春风牛马自盈阡。心头历历何能说，复有陈生感寓篇。
和驹儿诗呈挚父先生昆季
作者：范当世
朝代：清

面垢发髼松，唇枯墨正浓。斯儿能造句，诸老弗愁庸。早绿宜栽韭，晚青须种松。君侯不王谢，何所得优龙。
哀双凤诗连句
作者：范当世
朝代：清

二月江南柳，风条踠绿芜。枇杷门巷在，裙屐酒尊逋。无意逢花落，何缘救草苏。为君数前事，怆我郁嘻吁。碧玉家原小，红儿貌不殊。凤饥梧粒瘦，虫蚀蕙根枯。绛树雕栏出，青螺宝镜摹。弹筝愁浪子，扶酒倚香奴。鬼卦金钱卜，欢情斗帐腴。缬云方共晓，珰月莫难敷。含娣羞团扇，缄盟结绣襦。郎来婴武觉，梦浅碧鸾扶。半臂宵宁冷，双飞愿忽孤。缯绨穷赎蔡，玳瑁独栖卢。岂悔偷灵药，终难并鄂柎。隔帘牛女怨，递简角张迂。强笑成歌舞，华妆泫粉朱。纵摇雕玉佩，未剖黑心符。宓枕惟遗植，苏台誓托吴。露莲秋后苦，霜菊影边癯。一病秦医拙，千行楚泪俱。名驹犹惜骨，灵鸟竟辞笯。宛转卷葹拔，悽凉杜宇呼。命残留钿合，肌煖待襜褕。谁道城南艳，能从陌上夫。百金豪客帽，九鼎美人躯。往者曾平视，今来失彼姝。夫容悭晚堕，蘅芷际春徂。锦瑟鸳弦尽，香泥燕垒无。欲铭罗袜冢，更涕博山垆。沧海填精卫，穷阴种橐吾。天涯感沦落，回首共踟蹰。
哀双凤诗连句
作者：范当世
朝代：清
体裁：五言排律

二月江南柳，风条踠绿芜。枇杷门巷在，裙屐酒尊逋。无意逢花落，何缘救草苏。为君数前事，怆我郁嘻吁。碧玉家原小，红儿貌不殊。凤饥梧粒瘦，虫蚀蕙根枯。绛树雕栏出，青螺宝镜摹。弹筝愁浪子，扶酒倚香奴。鬼卦金钱卜，欢情斗帐腴。缬云方共晓，珰月莫难敷。含睇羞团扇，缄盟结绣襦。郎来婴武觉，梦浅碧鸾扶。半臂宵宁冷，双飞愿忽孤。缯绨穷赎蔡，玳瑁独栖卢。岂悔偷灵药，终难并鄂柎。隔帘牛女怨，递简角张迂。强笑成歌舞，华妆泫粉朱。纵摇雕玉佩，未剖黑心符。宓枕惟遗植，苏台誓托吴。露莲秋后苦，霜菊影边臞。一病秦医拙，千行楚泪俱。名驹犹惜骨，灵鸟竟辞笯。宛转卷葹拔，凄凉杜宇呼。命残留钿合，肌煖待襜褕。谁道城南艳，能从陌上夫。百金豪客帽，九鼎美人躯。往者曾平视，今来失彼姝。夫容悭晚堕，蘅芷际春徂。锦瑟鸳弦尽，香泥燕垒无。欲铭罗袜冢，更涕博山炉。沧海填精卫，穷阴种橐吾。天涯感沦落，回首共踟蹰。
哀王兆芳漱六李鹏飞云垂
作者：范当世
朝代：清
体裁：古风

还家结后生，有愿不敢道。标格稍自整，崖岸复推倒。徐以诱之来，低回送吾抱。寒饥十而九，迎探省祈祷。积年所嬉游，一一尽可宝。李生初自阂，缓亟一相保。遂尝同余言，乐意近鱼藻。王生盛名誉，谈经著述早。陈谊必镌吾，亦足资旁讨。其人内精悍，形容若村媪。李亦茁壮躯，理合致寿考。何图数日间，亟病两俱夭。乡闾适茫昧，诸校待更造。仓皇欲树人，法令亦草草。原知眼前事，历久归于扫。阶级应如斯，驱除亦良好。身弱不出门，忧心坐如捣。天道日建新，分以壮代老。吾往何足悲，此情绝可恼。
哀袁爽秋
作者：范当世
朝代：清
体裁：古风

昔我游龙门，言从兴化师。师曰及门中，隽者汝知谁。适来有袁生，灿烂多文辞。其人亦静美，与汝能相资。已闻师谓彼，亦曰范生宜。卒然不可并，各逐风尘驰。维岁辛巳春，木坏吁可悲。四月临殡所，六月龙门祠。于时一见君，戚痛胡能怡。相向哭而散，各复之天涯。君官历中外，声名亦无奇。但闻君徒友，为余诵君诗。吾徒姜生者，作令殊嫌痴。君独为我故，低回宝爱之。用此一通问，澹然无他词。何图不数年，立节于斯时。临命不绝缨，庶几哲人仪。我初闻君耗，急泪几难持。谅哉吾仲言，令善更不疑。人徒四万万，毒螯将无遗。求为祸轻减，输心谅在兹。嗟兹玉雪士，一旦为民牺。圣远言犹信，天高听或卑。
啸溪告以集得上马击贼下马作露布左手持螯右手擎酒杯十八字为联颇用自喜而即夕招饮于酒楼饮罢叹其归而闲寂也余因属其多和吾诗翌日写数诗以往并用其意为诗代柬以嘲之
作者：范当世
朝代：清
体裁：七言律诗

上马击贼下露布，左手持螯右酒杯。四事未能先得半，一生无命不须才。坐深且忘天南北，胆落能禁海阖开。只有吟诗向秋好，君看霜露白皑皑。
善夫以次韵少陵杜鹃行索和余患词意之将竭也用其韵为三足乌行
作者：范当世
朝代：清
体裁：古风

君不见龙孙飞上天，化为日中三足乌。人间乌生八九子，惟有神物难将雏。蟾蜍东西但相望，缄默不语甘羁孤。人间乌鸦积此恨，晨夕出入悲啼呼。汝羿已射九日落，那不释此常区区。纵灭其形难灭影，到今反笑奸雄愚。贯通三才作王字，看渠能抹青天无。看渠能抹青天无，不用怏怏持戈趋。
善夫叹
作者：范当世
朝代：清
体裁：古风

悲风飒飒吹江湖，天日下堕人无徒。声沈响绝犹艰虞，称名不敢遥相呼。汉刘周姬笑自诬，载之文字将何如。涉笔欲下心踌躇，抑思名字与人俱。不论真假论贤愚，愚者一死皆扫除，贤百其号人尽誉。善夫有味如醍醐，善夫诗亦清而腴，善夫勉旃沈寂馀。后令蛮貊无轻儒，名有似者实则殊。请看当日宋潜虚，何如此间赵善夫。
善夫席上听敬如天津归来所述
作者：范当世
朝代：清
体裁：七言律诗

辽金以往一千年，比似南朝更邈绵。事有并为前代恨，民今独想昔人怜。黄龙积雪迢迢地，苍狗浮云澹澹天。不敢尽乘歌舞兴，固知同在死丧边。
善夫招西餐余辞弗饮因从容论戊戌以来事颇尽余意善夫亦告余将隐富春山中恤然有同志焉遂次其韵
作者：范当世
朝代：清
体裁：古风

饥肠得饱最为乐，折柬招之万无却。更呼进酒胡为然，泛滥徒教泪横落。爱身与国理则同，激宕悲歌气逾削。寡纬不念宗周忧，鲁酒遂为邯郸薄。第一冥冥保太和，慎固无成小人恶。真能把臂事村农，胥吏何由恣苛虐。子之论分庶几哉，往矣富春花灼爚。
喜叔节来而读其诗益有感于时也赠之一首
作者：范当世
朝代：清
体裁：七言律诗

江回海合夜临城，月落乌啼梦乍惊。喜以西风成兴会，恰看东日与光明。沈疴往复欢能解，旧学商量泪转倾。不必有文如庾信，已知萧瑟送平生。
喜松坡来再次一首
作者：范当世
朝代：清
体裁：古风

诅汝三年不去口，相逢那不五六斗。自顷闻君不得闲，偷入都门背道还。不知营营作何事，见说杀人都市间。又见秋曹讲堂上，赤文绿字恣深赏。一夕人影灯前横，乃是扁舟来故城。开口侈陈老父乐，斑衣绚烂真华荣。我有画扇君见否，貌一苍颜带童子。偷事老苏坡不知，追陪十日尤可喜。君不见世上英髦老即顽，愔愔古调知谁弹。惟独而翁及吾父，夐乎高蹈不可攀。何不与尔从此永离散，各自籴米买书归故山。
喜闻况儿诵吾文因示之要
作者：范当世
朝代：清
体裁：七言律诗

能谱吾文作歌吹，汝从何处得真诠。行多磊落抛人外，气有潆洄在道先。笔下聊浪三数处，弦中高下五千年。要令事少文无累，此妙空空竟不传。
喜雪词
作者：范当世
朝代：清
体裁：古风

北方天地寒，飞雪亦可喜。乃知冰雪非不仁，绵绵膏泽如春水。春水泱泱寒水稀，溪河冻尽海不飞。天风廓荡弄威武，乾沙罩地阳光微。微阳释土泽，不长春苗长苗蠈。此属蠕蠕争发萌，此时蛟龙不盈尺。天公欲雨嗟无赀，仙人变幻琼瑶姿。空藉寒山白云气，吹飞折堕生棱威。凄凉下究百虫死，偃压陂陁万景非。大哉生物意，遍睐有膏屯。不见雪泥融浃处，根墙细草已如烟。
嘲吴彦复
作者：范当世
朝代：清
体裁：七言绝句

蓬蒿郁郁岂能终，枳棘榛榛所向穷。一日欢然逢旅雁，不知依旧落芦中。
回甘一首将以示叔节叔节甫离家怀内有凄凉临野阔清切觉霜新之句余最诵之
作者：范当世
朝代：清
体裁：七言绝句

病久愁深客又单，开门祗觉万重寒。因君野阔霜新句，逐想回甘至夜阑。
因少浦寄罕儿学堂不复往视
作者：范当世
朝代：清
体裁：七言律诗

保生得主吾何憾，汝亦羁孤解自存。入市箫声仍尽意，接天兵气已无言。万年那觅桃花洞，一世真馀祇树园。且喜老牛犹健走，不须舐犊始为恩。
因延卿寄秦尧臣
作者：范当世
朝代：清

肝膈烦忧不可名，晓来河上泥人行。数诗聊付江关去，万里如闻草木声。海内思君存畏友，田间齿我愧书生。秦淮一醉无相问，抚景难言别后情。江水迎潮日夜东，江南江北对春风。一闻高迹天边去，空有名山夕照中。百国盟书新就我，千秋逸事更烦公。重来白下知无意，莫使交游好会终。
因延卿寄秦尧臣·其一
作者：范当世
朝代：清

肝膈烦忧不可名，晓来河上泥人行。数诗聊付江关去，万里如闻草木声。海内思君存畏友，田间齿我愧书生。秦淮一醉无相问，抚景难言别后情。
因延卿寄秦尧臣·其二
作者：范当世
朝代：清

江水迎潮日夜东，江南江北对春风。一闻高迹天边去，空有名山夕照中。百国盟书新就我，千秋逸事更烦公。重来白下知无意，莫使交游好会终。
因感伤钿妹作一诗以自警
作者：范当世
朝代：清
体裁：七言绝句

平生痛绝无言处，过后遗亡行路同。不若平心就中制，勤勤毋以惰成空。
因磐硕兄归赋呈草堂伯父
作者：范当世
朝代：清
体裁：五言律诗

丈人吾父类，不忍想须眉。顷自兄归后，忽然梦见之。壶觞天地窄，谈笑死生迟。不得同趋往，欢然出涕洟。
地山去之高淳念之成咏·其一
作者：范当世
朝代：清
体裁：五言律诗

芭蕉雨清脆，菡萏露芳鲜。嗟子别何速，忽余栖可怜。长才新旧际，小效困穷边。况以倾河泪，承家说稚年。
地山去之高淳念之成咏·其二
作者：范当世
朝代：清
体裁：五言律诗

我道三纲外，真宜有四纲。君无严大范，而自薄元方。笑乐孩提共，艰难次第尝。人群散无纪，薄俗可怜伤。
外舅与吾唱和一日至十馀首之多挥汗不已内人方谏之而苦热题壁又来矣走笔和视内·其一
作者：范当世
朝代：清
体裁：七言绝句

我是盘中拣馀豆，翁如积下最初薪。然薪煮豆豆应笑，冷灶一烘谁爱瞋。
外舅与吾唱和一日至十馀首之多挥汗不已内人方谏之而苦热题壁又来矣走笔和视内·其二
作者：范当世
朝代：清
体裁：七言绝句

劝进吾当用火炉，休将渴祚笑狂夫。指天画地幽囚里，急似中身受命符。
外舅为帆字二十四韵付当世转呈大人以谢来时之未能赴约而索和焉当世谨先和以呈
作者：范当世
朝代：清
体裁：古风

人生各行地，浩如观海帆。大者若鹏翼，细若两指掺。细大亦已辨，远近谁能监。搔头向白日，皆有雪髟髟。贱用鹿皮裹，贵者冠岑岩。问君胡不贵，命有牢自缄。投躯战汹涌，收身寄空嵌。寰中忽无宝，独向天虚劖。平心第诸品，难言使君凡。我君亦定性，终身栖碧巉。簪裾绝门径，怀贤动至諴。惜乎公不往，迎公必腰镵。哦诗送日月，读书惟意杴。前日公渡海，随波有来函。恨莺啼不到，怪鹊语詀諵。烹鱼击肥豕，但厌诸孙馋。我读两翁作，悲如马骤衔。春风在何许，海雨盈天咸。山居日抱瓮，秋花不满岩。悠悠几千里，坐失当前椷。矧能二斗醉，喜见亲有严。平生浪图远，羞著从事衫。宁知百不异，萧薤齐筠杉。一数当年耳，谁能更畏谗。
外舅以初见雪花见示欣然命赋四叠前韵奉呈
作者：范当世
朝代：清

所学真非百里长，上窥屈宋下欧王。命遭磨蝎才空老，诗若箫韶政岂凉。披发吴侬徒祭鬼，失心县子欲焚尪。眼前一味蚕花粥，会比当年肉食强。
外舅以初见雪花见示欣然命赋四叠前韵奉呈·其一
作者：范当世
朝代：清
体裁：七言律诗

寒雨连宵雪意并，湿云低结万山平。华堂白战千年事，原野青回一岁情。樽酒卷诗消壮节，百钱斗米恋穷城。官民一饱无他虑，户有篝车尚缓征。
外舅以初见雪花见示欣然命赋四叠前韵奉呈·其二
作者：范当世
朝代：清
体裁：七言律诗

所学真非百里长，上窥屈宋下欧王。命遭磨蝎才空老，诗若箫韶政岂凉。被发吴侬徒祭鬼，失心县子欲焚尪。眼前一味蚕花粥，会比当时肉食强。
外舅以初见雪花见示欣然命赋四叠前韵奉呈内子族侄姚笃生贫而有志余甚期之于其行也既饯以酒又勖以诗五叠前韵·其一
作者：范当世
朝代：清
体裁：七言律诗

岷江下与汉淮并，水激山高愈不平。吴楚之间犹是气，圣贤以下固多情。团沙且复成膏壤，累石应能作巨城。太息吾衰今已久，大荒日月尽西征。
外舅劝当世与诸子为时文每五日一会则具佳馔相劳又作诗一篇以叹喟而欣动之当世敬述愚意为和章
作者：范当世
朝代：清
体裁：古风

春明碧天好，奇禽弄光辉。谁能抚其羽，迎问秋所归。翩翩女床子，性命何轻微。微生亦何限，莫作蜉蝣衣。沈沈碧海底，吾欲图南飞。培风盖有力，遇化亦有机。蔼蔼前山暮，春分月满扉。啼将凤鸾血，胶瑟鸣相依。我歌丈人听，终古不相违。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其一 晨兴半炷名香
作者：范当世
朝代：清
体裁：七言绝句

春梦为烟绕碧山，晓钟如雨击空寒。此时清绝焚香坐，滴尽花稍露始乾。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其七 花坞樽前微笑
作者：范当世
朝代：清
体裁：七言绝句

材力真能敌万夫，眼中仙佛亦区区。庄生化蝶今无语，直任东风劝此壶。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其三 飞来佳禽自语
作者：范当世
朝代：清
体裁：七言绝句

人语嘈嘈不可听，纸泥冰炭总无情。不知何者为天籁，乍遇空山一鸟鸣。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其九 雨后登楼看山
作者：范当世
朝代：清
体裁：七言绝句

楼阁沈沈水气寒，雨馀空翠欲平栏。故人满地波涛怨，一发江南屋里看。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其二 午倦一方藤枕
作者：范当世
朝代：清
体裁：七言绝句

啼鸟悠悠还自去，清风习习不为哗。劳尘车马知何事，一枕南柯日已斜。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其五 接客不著衣冠
作者：范当世
朝代：清
体裁：七言绝句

黄鸡白日成何事，墨绶青袍祗可惭。今日病躯才一放，纵无佳客已回甘。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其八 柳阴堤畔闲行
作者：范当世
朝代：清
体裁：七言绝句

山水空灵草木香，郎官湖上圣湖旁。当时画里垂杨柳，多少离人枉断肠。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其六 客至汲泉煮茗
作者：范当世
朝代：清
体裁：七言绝句

山居习懒更无文，但语儿童见客勤。客为主人消积渴，主人留客至斜曛。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其十 暑际临流濯足
作者：范当世
朝代：清
体裁：七言绝句

通守当年避暑忙，画船箫鼓水如汤。可知事事为官累，官去身轻水自凉。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其十一 月下东邻吹笛
作者：范当世
朝代：清
体裁：七言绝句

好事无须一钱买，更争千万买邻钱。君看宿鸟离巢舞，尚自飘飘意欲仙。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其十三 清溪浅水徐舟
作者：范当世
朝代：清
体裁：七言绝句

蔼蔼溪云澹若仙，循溪水鸟不飞烟。定须阅尽风波后，回望江湖始可怜。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其十二 隔溪山寺闻钟
作者：范当世
朝代：清
体裁：七言绝句

上方禅悟夜铿钟，越石穿林似不同。更度溪流带清淑，教人浮世万缘空。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其十五 开瓮忽逢陶谢
作者：范当世
朝代：清
体裁：七言绝句

天遣诗人会一樽，无端清兴欲飞翻。可怜北海宾罗坐，尚有心情到虎贲。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其十六 抚琴听者知音
作者：范当世
朝代：清
体裁：七言绝句

已分穷山自晦藏，暂时款洽不能忘。碧云黄叶寻常语，愁绝当时范履霜。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其十四 凉雨竹窗夜话
作者：范当世
朝代：清
体裁：七言绝句

魂梦音书尽渺茫，眼前馀味要深尝。可知昨夜伤心雨，明日相思仍断肠。
外舅属冯君小白画东坡十六快事而命当世为之词呜呼境亦多端语非过分自古以为难得至今悬于画图丈人则萧瑟一官贱子亦飘零万里新绿轩之风雨使我凄凉挂车山之日月从公想像流连见志拉杂写怀行李匆匆即以诉别 其四 乞得名花盛开
作者：范当世
朝代：清
体裁：七言绝句

手发千葩固自妍，从人攀折亦欣然。君看万树笼头雪，始觉孤芳绝可怜。
外舅方约当世以明年留此而挚父先生以李相见招传电相告蒲仙诸子皆惜其不久处也六叠前韵倒押之·其二
作者：范当世
朝代：清
体裁：七言律诗

微文亲接北方强，弟子三千半鲁尪。一病容颜成老大，百年身世忽凄凉。云龙有意游天地，风马何心议霸王。多恐若人萧瑟久，幡然一道贾生长。
外舅朝出门索余半臂已又愁婿冷而送还之并示以诗即呈和作
作者：范当世
朝代：清
体裁：五言律诗

冉冉春阴在，朝光欲霁难。嫩蚕资叶大，乳燕护巢寒。旧国龙眠老，空山凤啄残。但凭儿女意，高枕一求安。
外舅用到日饶字韵题大桥遗照感诵不已叠韵陈谢·其一
作者：范当世
朝代：清
体裁：七言律诗

丈人诗兴百分饶，椽笔还将细态描。言下双关两端在，眼前一恨十年遥。生惭凡鸟栖凰阙，长使牵牛望鹊桥。三百六旬愁正缛，凄凉故剑复何聊。
外舅用到日饶字韵题大桥遗照感诵不已叠韵陈谢·其二
作者：范当世
朝代：清
体裁：七言律诗

十洲麟凤妙材多，蜾蠃螟蛉世所诃。琴鹤风期在尘表，屋乌恩爱使人歌。吴公亦有人伦鉴，詹也徒登进士科。他日寒家会相见，定馀白发奈君何。
外舅用到日饶字韵题大桥遗照感诵不已叠韵陈谢属冯君小白为吾写平生快事为八图而作诗以道其意用饶字韵·其一
作者：范当世
朝代：清
体裁：七言律诗

酒狂谁似盖宽饶，长剑禅衣祗自描。作苦不知身世贱，搜奇独恨古人遥。结交颇尽东南美，娶妇能兼大小桥。离合死生今白发，凭君为我写无聊。
外舅用山谷松扇韵题诗刻诸竹扇上以与当世敬和二首·其一
作者：范当世
朝代：清
体裁：古风

谁欤削竹薄如纸，入手沈沈片玉似。丈人惜此鸳湖珍，割舍清凉与半子。雕刻冷句加送寒，何如右军在蕺山。五字清新百钱买，一风辽绝千年间。
外舅用山谷松扇韵题诗刻诸竹扇上以与当世敬和二首·其二
作者：范当世
朝代：清
体裁：古风

日炙窗纱雨淋纸，人簇其间猬毛似。万蝇结队复来乘，静胜能为姑射子。江南六月夏生寒，大竹捎云荫满山。削伐馀姿亦何赖，碧琅自照须眉间。
外舅用山谷松扇韵题诗刻诸竹扇上以与当世敬和二首挚父先生来书劝乡试欲以诗答会连日用山谷韵乃复效其次韵晁补之廖正一连缀二篇因示叔节·其一
作者：范当世
朝代：清
体裁：古风

爱惜君心畏君口，惯能移嵩诮箕斗。君口哓哓不可关，吾心峣峣亦不还。岂有当年伐柯斧，舞我更置青云间。君道吾文百年上，但可欧心受君赏。自古人微各有情，平生不愿识都城。男儿尚能弃卿相，况我碌碌非辞荣。年增白发举场里，性命区区亦人子。岂不将心比父心，此但多忧少见喜。君不见世上迂生得饱难，有铗无门何处弹。相公厚我亦已足，更用举手将天攀。不必昏人簇迷网，正当开眼望湖山。
外舅赐和薄薄酒二章意韵深美读至俛视儿女仰对高堂不笑而乐地久天长八句感德我之无涯叹清辞之益上有怀不已欲和难工会与謇博用荔支唱酬录稿当呈即依此韵陈谢
作者：范当世
朝代：清
体裁：古风

关东门户争崔卢，冠冕亦自荣与枯。惟独儒门世清德，难可贿买权利驱。功名富贵衣绣襦，妻有美恶真切肤。甲第纷纷长荆棘，谁家屋里无妍姝。狼山一塔公见无，寒家即在山城隅。老瓦十间百年物，六房一婢身手粗。蒿埋僻巷黯相对，何处得公明月珠。老稚逢人告有喜，仿佛平地生膏腴。不才俛仰亦已足，逝将归钓东溪鲈。可怜欲报何由报，勉画朱陈嫁娶图。
外舅附诗与罕况两儿亦依其韵相示
作者：范当世
朝代：清
体裁：七言律诗

自古人高誉始迢，至今颜氏有箪瓢。魁儒定作蝇前骥，竖子方争狗尾貂。不醉不醒灯半燄，如天如帝烛三条。乃翁积此光明力，拓地成江去弄潮。
夜凉雨霁独行院中乃得洒然涤其烦苦而取外舅所授诗三纸读之和其三首·其三
作者：范当世
朝代：清
体裁：五言律诗

击柝严城隔，城间尚有人。诗穷来乞米，吏隐不垂纶。一叹危君父，千年望帝臣。高衢岂犹骋，吾谢九方歅。
夜凉雨霁独行院中乃得洒然涤其烦苦而取外舅所授诗三纸读之和其三首夜凉雨霁独行院中乃得洒然涤其烦苦而取外舅所授诗三纸读之和其三首·其二
作者：范当世
朝代：清
体裁：五言律诗

此地一丛瓦，向来千劫沙。人烟寒带树，时雨润添花。微惜壁间粉，晴烘天际霞。直须宵放霁，毋使璧晖赊。
夜坐
作者：范当世
朝代：清

好云停屋角，初月上浮图。坐听一声雁，庭空秋有无。
夜忆故乡诸子不能成寐熹晨即起揽物增怀
作者：范当世
朝代：清

飞沙城郭无多树，一树窗边孰为栽。好鸟便从空外至，奇花争向地中来。即看露上盆禾未，且喜荷根出水才。今日故山长寂寞，陂兰多恐不能胎。
夜读遗山诸作复自检省乱来所为诗百馀首至涕不可收愤慨书此
作者：范当世
朝代：清
体裁：七言律诗

细思我与国何关，惨痛能来切肺肝。局外迷茫成错想，就中安稳是当官。千夫历碌愁关传，一辈嵯峨已国冠。竟与丧家为代哭，可怜真个泪阑干。
夜遭快雨口占志景雨止而休即呈熙父
作者：范当世
朝代：清
体裁：五言排律

天水淋漓象，欣于一室窥。树形摇电际，墙角见云垂。坏槛奔流入，疏棂细火危。农情忧正苦，元气蠢能知。爽切舒毛发，甘醲入肺脾。吾归当用楫，君住亦无饥。
大桥墓下
作者：范当世
朝代：清

草草征夫往月归，今来墓下一沾衣。百年土穴何须共，三载秋坟且汝违。树木有生还自长，草根无泪不能肥。泱泱河水东城暮，伫与何人守落晖。
大桥遗照诗
作者：范当世
朝代：清

若人一徂逝，杨柳三枯荣。荣枯劫未已，何如人去不复生。君魂匿吾心，君貌悬吾睛。若为相对复愁苦，达者胡为不自宁。大桥莽烟水，从此无君形。亦欲出君魂，持之当风飏。柔脆复几何，淩暴吁可伤。待吾精力消磨尽，及尔同归何有乡。
大雪欲招闲伯叔节同赏之无所得酒殽而罢而二君乃馈以只鸡胡桃烂然盈案使一日之闷顿解而又自伤其穷也炉傍次仲实松风阁韵亦以怀之
作者：范当世
朝代：清
体裁：古风

雪压沙碛填冰川，炭火烈烈然至椽。敬告僮仆无多然，四十有几方除年。要客来赏琼瑶天，譬欲歌吹无管弦。对此荒厨连冷泉，恤然始悟诸公贤。醉即乐死醒开筵，不得有意常高悬。君家兄弟俱寒毡，冻泽那得波湲湲。顾此老丑相鲜妍，只鸡胡桃来佐饘。复有乐意萦炊烟，仲也低徊饮盗泉。洗心置之明月前，梦想吾侪夜不眠。会以腊日施行缠，我独身为势利挛，可怜终岁如蜗旋。
天津王仁安孝廉以诗见投次韵相答
作者：范当世
朝代：清
体裁：古风

人生不自见，百世无人知。所以县崖松，亦作青霜姿。迷离入花海，意逐东风披。令人不自保，一旦撤藩篱。人娱岂有限，但为斯人悲。前民有戒律，儒生当奉持。饥餐必麟脯，渴饮必华池。遗万而得一，此言真可师。世有知我者，头白未妨迟。少年有深处，却喜我能窥。王生造诗句，起落皆崇规。昂然欲自惜，见可来通词。我有凌虚管，子吟为子吹。发声天汉上，一使风云卑。
天津节署有小园登楼晚眺寄仲林武昌秋门京师
作者：范当世
朝代：清
体裁：七言律诗

一炉香篆不禁焚，起上高楼又夕曛。缀树红榴犹似火，飞空黄叶已如云。从看北斗看南斗，合忆辰君忆酉君。愁见鹤栏高出地，不如鹅鸭下为群。
天津问津书姜坞先生主讲于此者八年外舅重游其地感欲诗乃约当世同用山谷武昌松风阁韵
作者：范当世
朝代：清

有文支拄山与川，恍人有脊屋有椽。我立此语非徒然，眼下现有三千年。远矣周孔隔地天，手语目听交鸣弦。伍德替代如奔泉，扫去碌碌留圣贤。此事担当在几筵，耿耿一发天宇悬。丈人家世留青毡，文字碧水流潺湲。从来不与时媚妍，姜坞先生此粥饘。百年乔木参风烟，公来再饮唐山泉。龙堂蛟室来眼前，吾今只可烂漫眠。梦里不须书绕缠，醒亦毋为世教挛，眼见地塌天回旋。
天津问津书院姜坞先生主讲于此者八年外舅重游其地感欲为诗乃约当世同用山谷武昌松风阁韵
作者：范当世
朝代：清
体裁：古风

有文支拄山与川，恍人有脊屋有椽。我立此语非徒然，眼下现有三千年。远矣周孔隔地天，手语目听交鸣弦。五德替代如奔泉，扫去碌碌留圣贤。此事担当在几筵，耿耿一发天宇悬。丈人家世留青毡，文字碧水流潺湲，从来不与时媚妍。姜坞先生此粥饘，百年乔木参风烟。公来再饮唐山泉，龙堂蛟室来眼前。吾今祗可烂漫眠，梦里不须书绕缠。醒亦毋为世教挛，眼见地塌天回旋。
太息一首再次韵
作者：范当世
朝代：清
体裁：古风

我闻庶女沈冤不容口，乃有呼声摇天撼星斗。何哉章缝读书美少年，哀鸣失志一往不可还。始知人生肺腑异，我乃醉梦三年间。思之思之吾不广，奚以吾言必可赏。事非至愚不可成，杞哭七日崩莒城。李斯不羞厕中鼠，那得身受秦家荣。谁家张冠移赠李，前日山呼拜天子。城南故人交致辞，乡闾亲旧动色喜。君不见长安令，日月章台醉不还，骢马御史不敢弹。祗用黄金作阶级，朱门廉陛非难攀。看汝康衢老师老为客，一日见逐饥毙无归山。
失盗翌日晨起作
作者：范当世
朝代：清
体裁：五言律诗

向时平寇论，方晓尽成空。一贼盗吾有，万端无计穷。留居殊旷荡，去路已疲癃。丝尽茧仍失，飘摇秋树虫。
奉和外舅积雨感事诗·其一
作者：范当世
朝代：清
体裁：五言律诗

兴会乘风雨，哀吟撼笔端。老怀忧国切，生计入诗宽。薄宦一家在，炎方五月寒。酒馀仍健饭，惆怅问赍盘。
奉和外舅积雨感事诗·其二
作者：范当世
朝代：清
体裁：五言律诗

嗟我犹浮著，谁能但感时。坐看桑叶尽，徒为茧丝悲。翠袖陵寒薄，红妆照夜疲。悠悠山县在，何处觅长离。
奉和外舅都门寄诗用辞某某君之聘兼述近况寄怀昔日天津诸公
作者：范当世
朝代：清
体裁：古风

月至中秋夜当午，远望长吟思益苦。折翮分飞路几千，素心寥落人三五。竟无书来事可知，各自低头拜伧父。丈人一官尤可怜，譬彼枯苗望时雨。醉后犹吟索米诗，梦中莫听回帆鼓。昔日同羁东海头，曾于高阜悬清眸。朱门水阁炎炎夏，客馆疏帘脉脉秋。但道愁人设心早，当机一发事如流。安危不知燕巢幕，饥饱无用鹰在韝。吾徒默默有去耳，岂曰四海无人投。逡巡再至风尘下，北海南海竟风马。刘表依然享盛名，葛亮何能擅奇雅。淹淹故径被皋兰，寂寂芳洲怀杜若。已知辨俗各聋韶，更弗将虫语冰夏。端居窈窕谁为容，秋山突兀撑晴空。夫妇吟携薜荔径，父子答和蒿莱宫。息心已类笼中鸟，举目忽睹天边鸿。辞亲弗复能千里，食我谁当以万钟。寄语宣南念我者，朅来贫病味加浓。果然啜菽能为子，且复含饴学作翁。
奴述
作者：范当世
朝代：清
体裁：七言绝句

螗螂车辙蜉蝣树，万古应无一倖存。笑尔深心欲挠我，千回百转实人言。
孙松泉先生吾幼所师也爱惜廉隅不与人世通者数十年会余将至广东投四诗问讯感而和之·其一
作者：范当世
朝代：清
体裁：七言绝句

扰扰红尘有万家，一儒清绝已无加。谁从灼石流金地，更把先生冷面誇。
孙松泉先生吾幼所师也爱惜廉隅不与人世通者数十年会余将至广东投四诗问讯感而和之·其三
作者：范当世
朝代：清
体裁：七言绝句

虑淡心闲日似年，祗馀名节自矜怜。冥灵便好论千寿，一任羲和快著鞭。
孙松泉先生吾幼所师也爱惜廉隅不与人世通者数十年会余将至广东投四诗问讯感而和之·其二
作者：范当世
朝代：清
体裁：七言绝句

门外沧桑一世中，邻家歌哭迭为雄。劳人自古头先白，造物原来非不公。
孙松泉先生吾幼所师也爱惜廉隅不与人世通者数十年会余将至广东投四诗问讯感而和之·其四
作者：范当世
朝代：清
体裁：七言绝句

客久扬舲狎海波，不劳濒发问如何。遄归却话他乡事，应比吾乡感更多。
季弟书言东抚袁中丞见即问余甚挚因委弟文案赋谢二律匪但私感也亦以述其捍禦团匪之功·其二
作者：范当世
朝代：清
体裁：七言律诗

正恨前时交臂失，不图有弟受帡幪。故人厚禄谁怜我，处士虚声却到公。世乱于今莽无纪，斯文从此不能雄。江淮一命遥相托，便逐饥鸦啸晚枫。
学方老醉歌赠敬如且俾戏示爱沧公子
作者：范当世
朝代：清
体裁：古风

江风海雨天正昏，酒阑灯灺人无言。明星三五在云里，出没深夜孤光存。尔我何为共兹世，岂不欢然令可继。堕地辛酸有同异，百年强半为生计。苏季欲以东周兴，哀哀王赧今无势。康庄大第生荆榛，驺衍微言又谁契。我历人间径途百，自求饥冻非人迫。今我何从吁将伯，尔今犹是信陵客。岂忍妻孥入门责，问渠应有周身策。
守风不行而船得泊岸浦仙去之安福内人触动悲怀余无以慰之乃携之游滕王阁各为长歌一篇以取欢
作者：范当世
朝代：清

我惭不至滕王阁，子说曾登太白楼。闻言使我渺愁绝，何得当前懒即休。北风一夜送南客，北客稍稍泊岸头。我今为子毁前作，子得不与我同游。江山城郭非异物，且复登阁览一周。阁上金书作何语，人人秋水长天句。阁下诸公尽有问，不脱珠帘画栋文。可怜韩退之，澹语不成用。分明作者才，弃置无人诵。询吾云君谓不然，勃虽三尺已占先。谁令退之更疏懒，言语恢诡足不前。空藉文字与人斗，虽设百彩乌能传。君诗莫须为我毁，君之故步真当捐。嗟哉尔言岂不贤，吾今从谏如转圜。但当与尔遍览名迹题山川，往至太白楼下一醉沈千年。
守风不行而船得泊岸蒲仙去之安福内人触动悲怀余无以慰之乃携之游滕王阁各为长歌一篇以取欢
作者：范当世
朝代：清
体裁：古风

我惭不至滕王阁，子说曾登太白楼。闻言使我渺愁绝，何得当前懒即休。北风一夜送南客，北客稍稍泊岸头。我今为子毁前作，子得不与我同游。江山城郭非异物，且复登阁览一周。阁上金书作何语，人人秋水长天句。阁下诸公尽有闻，不脱珠帘画栋文。可怜韩退之，澹语不成用。分明作者才，弃置无人诵。询吾云君谓不然，勃虽三尺已占先。谁令退之更疏懒，言语诙诡足不前。空藉文字与人斗，虽设百彩乌能传。君诗莫须为我毁，君之故步真当捐。嗟哉尔言岂不贤，吾今从谏如转圜。但当与尔遍揽名迹题山川，往至太白楼下一醉沈千年。
守风至六七日之久夜不复成寐百虑交至起眺书怀
作者：范当世
朝代：清

宵来梦觉更相因，数数肝肠变苦辛。旅病江湖抛弱弟，岁寒门户累衰亲。朝昏兀兀成何事？生死茫茫只负人。欲把愁心散空阔，开门稠叠雪花新。
守风至六七日之久夜不复成寐百虑交至起眺书怀
作者：范当世
朝代：清
体裁：七言律诗

宵来觉梦更相因，数数肝肠变苦辛。旅病江湖抛弱弟，岁寒门户累衰亲。朝昏兀兀成何事，生死茫茫只负人。欲把愁心散空阔，开门稠叠雪花新。
安福试院登阁和外舅
作者：范当世
朝代：清
体裁：五言律诗

高阁出群间，深杯一抚栏。风烟环作态，冰雪对为寒。时鸟他乡见，初花倦眼看。不能望江海，空自说长安。
客言拳匪颇窜匿吾州或曰富有党也虽未遽信心窃忧之过芦泾港因归人寄弟友
作者：范当世
朝代：清
体裁：七言律诗

风鹤流闻岂遽患，安危从古在防闲。献仪九万蓬沙似，宾客三千草露间。障海从容失天险，过江呜咽念家山。临门不入胡为者，匍匐陈辞未忍删。
寄仲弟欧家坊馆次
作者：范当世
朝代：清

昔我幽居地，三年病著书。复君勤苦业，对此惰荒馀。宿火朝窗暗，新飙夜榻虚。过来一相忆，贪饭近何如。
寄内
作者：范当世
朝代：清
体裁：五言律诗

彊欢不足用，深夜更横悲。去远书当毁，伤秋命可知。鸟啼闻不得，虫齧卧相欺。三十轻儿女，何因叹妇离。
寄内
作者：范当世
朝代：清

彊欢不足用，深夜更横悲。去远书当毁，伤秋命可知。鸟啼闻不得，虫齧外相欺。三十轻儿女，何因叹妇离。
寄慰又楼丧子
作者：范当世
朝代：清
体裁：七言律诗

患难交情罄意输，夜灯儿女共悲愉。未堪爱子一朝死，虚累老翁终岁劬。达识固当缘漆吏，愁心不必动玄夫。承家有美君何患，树也宜为轼巩徒。
寄某御史
作者：范当世
朝代：清
体裁：七言律诗

烬馀士卒生还少，孤注楼船再战无。九代垂衣魂梦警，卅年补衮血华枯。柏台尚作栖乌舍，莲幕终分养鹤符。疏有千篇诗百首，一般无用恨为儒。
寄答余小轩兼示刘幼丹蔡燕生及仲仙四首
作者：范当世
朝代：清

前年歧路泪横江，今日同吁北斗旁。我病未能跨洲去，君愁何惜出都望。虽无彩翮投鹦鹉，却有丹心待凤皇。日暮登高念兄弟，寒沙漠漠不堪量。
寄答余小轩兼示刘幼丹蔡燕生及钱仲仙四首·其一
作者：范当世
朝代：清
体裁：七言律诗

前年歧路泪横江，今日同吁北斗傍。我病未能跨州去，君愁何惜出都望。虽无彩翮投鹦鹉，却有丹心待凤皇。日暮登高念兄弟，寒沙漠漠不堪量。
寄答余小轩兼示刘幼丹蔡燕生及钱仲仙四首·其三
作者：范当世
朝代：清
体裁：七言律诗

燕生矫矫入云翔，泽瘠山臞喜未忘。何意贾生今不乐，焉知李白后无狂。朱公上策还从计，蔡泽高吟或笑唐。桃李不言春寂寞，祗今何处问刘郎。
寄答余小轩兼示刘幼丹蔡燕生及钱仲仙四首·其二
作者：范当世
朝代：清
体裁：七言律诗

道人含垢襞朱裳，石袂悬诗日老苍。齿过颜回还鹿健，生逢李耳实龙骧。三餐绮食无归思，一夕惊魂在汝旁。手把佳人奉瑶草，万山明月见衣光。
寄答余小轩兼示刘幼丹蔡燕生及钱仲仙四首·其四
作者：范当世
朝代：清
体裁：七言律诗

江海浮浮阅五霜，仲仙一激感人肠。人生坠落宁由己，即事低佪已可伤。眼底蜉蝣聊自玩，天边龙虎定谁彊。哀哉琐屑畿南盗，咄咄空函不可将。
寄答余小轩兼示刘幼丹蔡燕生及钱仲仙四首赠别陈蒲仙嘉谷次其韵·其一
作者：范当世
朝代：清
体裁：七言律诗

肝脾数数病支离，惭愧风前黑鬓丝。听子良言当去累，未能遽别且为诗。匆匆入室年将半，怏怏当门路即歧。南望湖湘东去海，滩头明日起相思。
寄题召伯埭斗野亭和秦少游及苏黄诸子
作者：范当世
朝代：清
体裁：古风

扬州折而北，风物殊平平。惟兹昔贤处，历劫悬孤清。不知斗野亭，复馀几颓甍。抚时念陈迹，有泪如河倾。群生旷荡荡，文士艰其生。犹云惜玉貌，而独居围城。长年饱糠覈，何足当庖烹。离离八百岁，切切如同行。平颇尚乖异，利钝已分明。谁爱无身后，残篇为世荣。
寒家畜二猫盖母子也并时乳子辄移其所生置他处而日来哺其母所生者母坐视之以为常数日矣感而成诗五叠前韵
作者：范当世
朝代：清
体裁：七言律诗

孰谓猫知偎暖晴，朝来仆媪一时惊。阳春短短催相嬗，微命区区报所生。怪事流传几不信，至恩沦浃亦无声。谁何异族能交乳，侈说当时马北平。
寓定使人至何氏招叔节则言到此不三五日去矣
作者：范当世
朝代：清
体裁：五言律诗

连夕梦将迎，移时语笑成。仆人空手反，平地万愁生。来去一何速，饥寒竟不争。遥遥断音响，何异失风筝。
寓庐临河水暴涨没阶尺许而通永道张丈筱泉自大赵庄工次来告以身自临筑河堤阪于风雨悲悯成诗读之良动人走笔奉和·其一
作者：范当世
朝代：清
体裁：七言律诗

朝于枕上听涛生，若有鸥凫泛嫩晴。起看爨奴成水手，暂疑斗室是蓬瀛。过门劳苦单车入，到眼忧虞一道横。内自宣南外畿辅，几人歌哭望秋成。
寓庐临河水暴涨没阶尺许而通永道张丈筱泉自大赵庄工次来告以身自临筑河堤阪于风雨悲悯成诗读之良动人走笔奉和·其二
作者：范当世
朝代：清
体裁：七言律诗

韦平相业再扶天，金许声华四姓连。进士十科兼老辈，退闲一日总无钱。云霞辇毂朝飞鞚，风雨河堤夜耸肩。独有精诚万无阂，任他沧海亦桑田。
寓庐临河水暴涨没阶尺许而通永道张丈筱泉自大赵庄工次来告以身自临筑河堤阪于风雨悲悯成诗读之良动人走笔奉和叔节谓我既知通伯深而念之如此其挚也曷不为诗以问之用前韵二首·其一
作者：范当世
朝代：清
体裁：七言律诗

眼有君才未得空，五年踪迹恨难同。近知两鬓雪霜白，新得一鬟花蕊红。皓月千秋还照汝，黄钟百变讵离宫。最怜莽苍虚鹏翮，错被蒙庄唤二虫。
寓庐杂遣十二首次外舅糈台杂遣韵以示恪士·其一
作者：范当世
朝代：清
体裁：五言律诗

辛苦三年枘，垂垂欲向圜。妻孥犹菜色，宾客更何门。絮影风相定，荷声雨自喧。低徊正无事，生理日轩轩。
寓庐杂遣十二首次外舅糈台杂遣韵以示恪士·其七
作者：范当世
朝代：清
体裁：五言律诗

橐笔为生事，原知作计非。何愁终不老，祗怯未能归。世业贫深见，家书客久稀。塞鸿穷似我，所得是南飞。
寓庐杂遣十二首次外舅糈台杂遣韵以示恪士·其三
作者：范当世
朝代：清
体裁：五言律诗

太息幸馀老，低栖在此间。微吟送日好，老境用才閒。旧养悲花县，遗忠托岵山。幸翁君不见，报国泪潸潸。
寓庐杂遣十二首次外舅糈台杂遣韵以示恪士·其九
作者：范当世
朝代：清
体裁：五言律诗

珠桂长安似，兼之酒价高。倾家已无剩，结客那能豪。好语咨奴辈，忠心望汝曹。主人方嫁女，卖犬莫辞劳。
寓庐杂遣十二首次外舅糈台杂遣韵以示恪士·其二
作者：范当世
朝代：清
体裁：五言律诗

客以京尘至，避嚣逾可怜。官真成一笑，思有出重渊。即贵终穷好，依人望主贤。蚊雷夜成市，障汝薄罗便。
寓庐杂遣十二首次外舅糈台杂遣韵以示恪士·其五
作者：范当世
朝代：清
体裁：五言律诗

一生长自废，莫慰老亲怀。赘婿真无赖，赀郎若有阶。谈知天道大，梦想故园佳。可叹玄邱逝，凄凉范氏街。
寓庐杂遣十二首次外舅糈台杂遣韵以示恪士·其八
作者：范当世
朝代：清
体裁：五言律诗

借人台馆住，车马日相过。孰谓侯生客，能如公子多。两君谈寂寞，一侣学蹉跎。野有繁花茁，园莺奈尔何。
寓庐杂遣十二首次外舅糈台杂遣韵以示恪士·其六
作者：范当世
朝代：清
体裁：五言律诗

文字销忧耳，由来古不偿。寻常分贵贱，斯事与低昂。积架五千首，传杯十万场。朽馀宁复起，数典未能忘。
寓庐杂遣十二首次外舅糈台杂遣韵以示恪士·其十
作者：范当世
朝代：清
体裁：五言律诗

有妇好文甚，抛书来作家。留宾还脱珥，爱女代簪花。怅彼横茫大，谁能一苇加。无为动归兴，聊煮雪坑茶。
寓庐杂遣十二首次外舅糈台杂遣韵以示恪士·其十一
作者：范当世
朝代：清
体裁：五言律诗

一雨屋全漏，愁来灯火青。曾无一锥地，翻忆五霞軿。容有马生角，断无凰剪翎。妻贤不受绐，独语竟谁听。
寓庐杂遣十二首次外舅糈台杂遣韵以示恪士·其十二
作者：范当世
朝代：清
体裁：五言律诗

彻骨知无用，惟堪细咏同。伤心鼙鼓外，缩手地天中。长落六时水，雌雄二等风。不争将酒待，回首阵云空。
寓庐杂遣十二首次外舅糈台杂遣韵以示恪士·其四
作者：范当世
朝代：清
体裁：五言律诗

谁分太平久，今犹养五更。岛夷窥日影，大汉振天声。道好文终敝，吾衰梦转清。频嘘东阁酒，成此笑歌行。
寿敬如三绝句·其一
作者：范当世
朝代：清
体裁：七言绝句

此才不为君王使，碎与穷途急难人。不识门前须我否，怕君还有债纷纶。
寿敬如三绝句·其三
作者：范当世
朝代：清
体裁：七言绝句

今日闻君向弧旦，不能杯酒以诗通。更成奢语从天祝，岁岁年年作苦同。
寿敬如三绝句·其二
作者：范当世
朝代：清
体裁：七言绝句

为我奔波日数回，忍能对面见君哀。分应足茧声嘶日，更得关门觅句来。
寿陈启谦之母五十孙文节之女也·其一
作者：范当世
朝代：清
体裁：七言绝句

吾里孙卿命世才，文章忠孝劫馀灰。空遗伏胜传经女，不见中朝问讯来。
寿陈启谦之母五十孙文节之女也·其三
作者：范当世
朝代：清
体裁：七言绝句

司马东箱才未展，外孙杨恽早知名。人间福禄循环至，何怪当时叶凤鸣。
寿陈启谦之母五十孙文节之女也·其二
作者：范当世
朝代：清
体裁：七言绝句

天于巾帼忌才甚，福慧从来不使兼。一片夭桃红似锦，依然老境傍齑盐。
寿陈启谦之母五十孙文节之女也·其四
作者：范当世
朝代：清
体裁：七言绝句

我爱后生如拱璧，况其将母有馀思。升沈百感浑难尽，彤管聊因寿一辞。
寿顾母联
作者：范当世
朝代：清
体裁：句

于此间复得十日聚；视阿母真如千岁人。
将之广东与州牧汪君及季直宴集水心亭用得谛观汪君之雅意并有慨于席间所谈赋赠三首·其一
作者：范当世
朝代：清
体裁：七言律诗

莫怪乡贤人不识，兹楼吾亦澹忘之。行行复有几千里，恋恋才能一二时。草树尽含良牧意，风烟长系旅人思。异时潭水萦归梦，应拂沿堤柳万枝。
将之广东与州牧汪君及季直宴集水心亭用得谛观汪君之雅意并有慨于席间所谈赋赠三首·其三
作者：范当世
朝代：清
体裁：七言律诗

海舶朝停午市哗，纷然时局已如麻。君犹欲稳中流舵，我乃愁无下泽车。举足便应身似梗，当筵犹喜藕能花。行吟坐啸皆无赖，且把无涯作有涯。
将之广东与州牧汪君及季直宴集水心亭用得谛观汪君之雅意并有慨于席间所谈赋赠三首·其二
作者：范当世
朝代：清
体裁：七言律诗

一树颓然临水折，自公培壅复欣欣。固知凡物有生理，安得尽人如使君。叔末年光更无赖，腐儒拙分益何云。殷勤欲问天南使，星火来徵讵有闻。
将抵镇江念六月十五日过此忽四月矣感恨成诗
作者：范当世
朝代：清
体裁：七言律诗

悠悠道路几经年，忽尔惊心月四圆。皇古至今哀痛日，寻常互市往来船。身兼傲惰真无地，语杂寒饥更愧天。不敢凭栏向山咏，诗成还复拥衾眠。
小石漕帅以人日有事淮城舟中见怀有题诗春到草堂寒之句且言于澹园种芍药迟余往观余方筹议通州学堂事未得行也叠韵寄答
作者：范当世
朝代：清
体裁：七言律诗

诗人达者如高适，谁谓穷愁必不欢。今昔并看人日至，清醒原有治朝叹。万言无过一征迈，百变能更几燠寒。且与乘春作春事，好花留共倦馀看。
就文昌宫设筹议学费公所其堂中有先勋卿公所书额同人初集感题一诗
作者：范当世
朝代：清
体裁：五言律诗

去日曷以积，嵯峨三百年。墨痕馀劫外，朝局忽当前。谊重乡难舍，名微身望全。瞻言此来意，低首念吾先。
就试院觞外舅生日即席献诗再次前韵
作者：范当世
朝代：清
体裁：七言律诗

试院沈沈锁薄寒，传呼进酒释重关。难为大海驱群水，独与诸峰拱一山。仕宦平生谋食苦，文章老境用才閒。再从循吏归文苑，万岁千秋父祖间。
屏风山下作
作者：范当世
朝代：清
体裁：七言律诗

倦过名山不用探，看山无句分应惭。平江水落归何处，广漠风来冷不堪。竹屋浮沙成小市，渔舟压雪拥深潭。湖山与我同萧瑟，岂有潜龙睡得酣。
属冯君小白为吾写平生快事为八图而作诗以道其意用饶字韵·其二
作者：范当世
朝代：清
体裁：七言律诗

平生师友受恩多，为狷为狂不我诃。雨夜龙门消积渴，晴秋燕市发悲歌。逢时冠佩宜三老，没代声香共四科。独叹南轩闭尘网，丹青无奈未归何。
属冯君小白为吾写平生快事为八图而作诗以道其意用饶字韵三月二十六日言謇博优行援士相见礼以诗造余寓庐明日遂招之饮而诗未报也阅再旬复以其所为酬周晓芙诗波及于我而督和会姚丈人来异其为人乃招之饮而同和之·其一
作者：范当世
朝代：清
体裁：七言律诗

莽莽风沙溷此身，眼明云水得斯人。今无古有士相见，花好日长天莫春。画饼声名聊啖俗，倾河意气对披真。舣舟正好吾同发，别一仙源许问津。
属师曾图耕阳阡于扇头泣志数语
作者：范当世
朝代：清
体裁：古风

呜呼父，儿今上路，谁与守父墓。图墓门，寄虚慕。慕亦有穷时，哀来亦有住。人间逢欢场，毋然弃此而不顾。
属画工画一少年侍老人团扇题一绝以赠贺丈苏生松坡之父也
作者：范当世
朝代：清
体裁：七言绝句

行歌燕市不能狂，四十由来鬓已霜。只与吴儿渐殊好，每从黄发一徜徉。
山行既爽高兴为诗而病馀胆怯殊甚亦用自伤续成二首到日献外舅·其一
作者：范当世
朝代：清
体裁：七言律诗

岩壑清奇水树饶，分明图画岂能描。经过半日诗如积，会合平生兴倍遥。莫更雄心际天地，空怜小胆落溪桥。一轮秋水寒逾健，试诵公言不自聊。
山行既爽高兴为诗而病馀胆怯殊甚亦用自伤续成二首到日献外舅·其二
作者：范当世
朝代：清
体裁：七言律诗

中年头白古人多，病久才消辄自诃。何似丈人当老境，尚能强饭作悲歌。萧条古县山家况，寂寞空仓拙政科。仍作饥雏来觅食，摩天举意定如何。
峄山夜吟
作者：范当世
朝代：清

凌晨发铜山，偃蹇四体轻。升车抱头卧，轧轧摧轮惊。微吟遣白日，倦眼无由醒。昏昏涉百里，日夕骖騑停。僻路稀人烟，店小无檐楹。土房二三尺，河水杯中盈。倚墙发半被，但睡无所营。忽闻呢喃语，在我头上鸣。举头见双燕，急泪当时倾。忽忽三年间，未尝闻此声。何因却遘此，待我哀平生。金窗绣户不足择，耦寄蒿下如蓬瀛。人生结发有真意，栖茅饮水何其荣。不然远道阻征役，相思万苦皆餍情。而我作客客何梦，梦见故山枫树茔。雨淋雪压茔不扫，风欺露侵客不宁。积此两途恨，欲诉俱无灵。万一犹能化精魄，翻翻羽翼翱沧溟。而我未曾告所适，奋飞安得魂来并。南方有寡妇，白燕巢其楹。孀雌号故雄，哀哀不忍听。山鸡翟雉不敢劝，青灯白发来相萦。北方有老鳏，雉飞当前横。相看勇气满，太息摇其精。少年自谓国风好，恶闻此操心弥贞。君不见北川之水天上月，处处流光相对明。黄河一沉沙，万古长冥冥。
峄山夜吟
作者：范当世
朝代：清
体裁：古风

淩晨发铜山，偃蹇四体轻。升车抱头卧，轧轧摧轮惊。微吟遣白日，倦眼无由醒。昏昏涉百里，日夕骖騑停。僻路稀人烟，店小无檐楹。土房二三尺，河水杯中盈。倚墙发半被，但睡无所营。忽闻呢喃语，在我头上鸣。举头见双燕，急泪当时倾。忽忽三年间，未尝闻此声。何因却遘此，待我哀平生。金窗绣户不足择，耦寄蒿下如蓬瀛。人生结发有真意，栖茅饮水何其荣。不然远道阻征役，相思万苦皆餍情。而我作客客何梦，梦见故山枫树茔。雨淋雪压茔不扫，风欺露侵客不宁。积此两途恨，欲诉俱无灵。万一犹能化精魄，翻翻羽翼翱沧溟。而我未曾告所适，奋飞安得魂来并。南方有寡妇，白燕巢其楹。孀雌号故雄，哀哀不忍听。山鸡翟雉不敢劝，青灯白发来相萦。北方有老鳏，雉飞当前横。相看勇气满，太息摇其精。少年自谓国风好，恶闻此操心弥贞。君不见北川之水天上月，处处流光相对明。黄河一沈沙，万古长冥冥。
峥庐右铭先生归隐处在其墓旁感而有述
作者：范当世
朝代：清
体裁：七言律诗

昔我勋卿处丧乱，一椽自署墓旁人。尝记小时上邱陇，闻之旷野泣忠臣。今来尘榻已千古，留与荒山作四邻。隔代茫洋萧瑟意，贯穿吾欲勒贞珉。
峥庐旁有豺食数人矣
作者：范当世
朝代：清
体裁：五言律诗

世间宁少汝，向客口呀呀。昔所生吞者，知其无告耶。尘荒山不绿，雨至稻无芽。复此那堪耐，安排猎火遮。
已发冀州苦雨不休夜泊荒野中再与采南叠韵
作者：范当世
朝代：清
体裁：古风

世事真无聊，昨日亦已往。郁郁青槐厅，忽在遥烟上。尔我更几时，残歌祗宜强。船怯雨即回，篷低入深莽。虫语皆商声，凉秋孰先创。问我何所为，三年过此两。高戾冥冥天，卑飞掠堤网。枭鸾倘必分，人世尽无障。哀哀雁始征，饥落田夫谤。劝尔早归来，南方无息壤。南方吾有亲，长年岂不想。不有万金爱，不易千金赏。春船带薄冰，此约应无爽。纵复调新琴，不能易韶响。夫子绝可哀，一厦将吾放。玩之春华间，挈之游莽苍。身如黄叶轻，分与松筠壮。悠哉吾道难，行矣休怀曩。
已矣叹
作者：范当世
朝代：清
体裁：古风

吾室不足容徜徉，独恃阶前五尺强。出门一步即路旁，送客迎人借作场。一雨十日城无隍，百河之水流滂滂。冲决户牖推排墙，汹涌直造庭中央。砖苔砌草俱沦亡，飞鱼跃入生鱼秧。虾游蛭走纷成行，痴蟆睨我情态狂。欲出无路来无航，弥望一片波洋洋。眠愁坐叹谁能当，有仆一家号乐康。远挈儿女来就粮，为言耕牛瘦欲尪。户有死狗鸡逃亡，行至中途屡仆僵。有友涉彼狼山冈，遂极百里东西望。但见两道平湖光，昔之绕山田万方，到今处处施船樯。噫嗟我闻仅如此，安得民情皆入耳。龌龊家居何足言，世乱民贫今已矣。
师曾之友蔡公湛感慨时事屏弃举业投诗问学于我次二首以答极道伤心之语不敢欺蔽少年也·其一
作者：范当世
朝代：清
体裁：七言律诗

游人屈伏屋庐底，高阁滕王不敢瞻。苦忆中原就涂炭，喜闻后辈有沈潜。鲸吞鼍作君无异，虎啸龙吟气正严。要识吾人真猥獕，甫能即事下针砭。
师曾之友蔡公湛感慨时事屏弃举业投诗问学于我次二首以答极道伤心之语不敢欺蔽少年也·其二
作者：范当世
朝代：清
体裁：七言律诗

文章韵事终无让，何况昌黎与子瞻。却有一番釐订在，不教万智此中潜。明明丝粟童而习，赫赫尊彝性所严。要与穷观百年后，儒生剧病始能砭。
师曾之友蔡公湛感慨时事屏弃举业投诗问学于我次二首以答极道伤心之语不敢欺蔽少年也季弟书言东抚袁中丞见即问余甚挚因委弟文案赋谢二律匪但私感也亦以述其捍禦团匪之功·其一
作者：范当世
朝代：清
体裁：七言律诗

泰山岳岳障南东，万世无人诵此功。今日尽驱胡马迹，有邦咸识帝臣风。孤怀富范重明照，间道燕吴一线通。肯向云亭稽故事，属车安得叹尘蒙。
平原道中
作者：范当世
朝代：清

东海年年苦旱乾，经过水草亦艰难。饥人不向空田立，客路真当出塞看。白日骖騑齐税驾，黄沙饼饵一登盘。书生岂有先忧志，感此方能日饱餐。
平心示义
作者：范当世
朝代：清
体裁：七言律诗

平心要讼吾侪过，痛泪诚求或见听。事变原如马生角，文章谁肯凤摧翎。英流栩栩将开化，耇长酋酋欲反经。必若相非不相喻，万年犹恐此门扃。
平心语
作者：范当世
朝代：清
体裁：古风

平生本无温饱具，白手乃望天之援。宰相勤求蠹物者，吾属见逮非烦冤。有身疲癃又不死，与世祈乞终难言。近想冯生各有赖，自今不复忧黎元。
年来虽屡与汉阳万星涛绸缪于津沪之间而不至其家者恰十年矣比复止于其双梧书屋者两宵临别赋诗为赠
作者：范当世
朝代：清
体裁：七言律诗

飘飞十载重过汝，啼笑经年复此豪。一水波涛疑更阔，双梧日月尽能高。肝肠带酒应无剩，须发迎霜且自劳。会以霞軿来共驭，与君挥手谢英髦。
庚辰辛巳之间里中朋友之乐最胜百里之人恒聚于一而余与马勿庵实为之倡勿庵与余相爱既深乃至相求相怨延卿之去广东余具舟送之过辞勿庵无一言而别既行二十馀里苦不能释回舟就焉欢出意外连宵达旦成诗甚多今存四首·其四
作者：范当世
朝代：清
体裁：七言律诗

便欲关门赋隐居，残年风雪定何如。吾师弟子宜谋道，今日穷愁始读书。日夕深杯聊感此，诸君但醉莫愁余。人生知已无哀怨，百事纵横皆此馀。
庚辰辛巳之间里中朋友之乐最胜百里之人恒聚于一而余与马勿庵实为之倡勿庵与余相爱既深乃至相求相怨延卿之去广东余具舟送之过辞勿庵无一言而别既行二十馀里苦不能释复回舟就焉欢出意外连宵达旦成诗甚多今存四首
作者：范当世
朝代：清

风叶萧萧万马声，河梁送客倍心惊。连宵倦眼花俱暗，镇日空肠酒自鸣。别恨乍如云乱起，人才故与月同清。谁能便晓当前意，但有回舟缓缓行。当代欢然仗数公，不应谑笑更兴戎。无多佳日春秋在，可愧江流日夜东。难字相争聊复尔，奇文虽赏不为雄。正当搜索临歧语，那有前宵梦更同。马公昔反自王畿，忽动山中草木辉。才喜交亲连日长，君看故旧每年稀。千遭酒散谁非别，万里书来尽说归。念此深知天意惨，宵阑时有泪沾衣。便欲关门赋隐居，残年风雪定何如。吾师弟子宜谋道，今日穷愁始读书。日夕探杯聊感此，诸君但醉莫愁余。人生知已无哀怨，百事纵横皆此馀。
庚辰辛巳之间里中朋友之乐最胜百里之人恒聚于一而余与马勿庵实为之倡勿庵与余相爱既深乃至相求相怨延卿之去广东余具舟送之过辞勿庵无一言而别既行二十馀里苦不能释复回舟就焉欢出意外连宵达旦成诗甚多今存四首·其一
作者：范当世
朝代：清
体裁：七言律诗

风叶萧萧万马声，河梁送客倍心惊。连宵倦眼花俱暗，镇日空肠酒自鸣。别恨乍如云乱起，人才故与月同清。谁能便晓当前意，但有回舟缓缓行。
庚辰辛巳之间里中朋友之乐最胜百里之人恒聚于一而余与马勿庵实为之倡勿庵与余相爱既深乃至相求相怨延卿之去广东余具舟送之过辞勿庵无一言而别既行二十馀里苦不能释复回舟就焉欢出意外连宵达旦成诗甚多今存四首·其三
作者：范当世
朝代：清
体裁：七言律诗

马公昔反自王畿，忽动山中草木辉。才喜交亲连日长，君看故旧每年稀。千遭酒散谁非别，万里书来尽说归。念此深知天意惨，宵阑时有泪沾衣。
庚辰辛巳之间里中朋友之乐最胜百里之人恒聚于一而余与马勿庵实为之倡勿庵与余相爱既深乃至相求相怨延卿之去广东余具舟送之过辞勿庵无一言而别既行二十馀里苦不能释复回舟就焉欢出意外连宵达旦成诗甚多今存四首·其二
作者：范当世
朝代：清
体裁：七言律诗

当代欢然仗数公，不应谑笑更兴戎。无多佳日春秋在，可愧江流日夜东。难字相争聊复尔，奇文虽赏不为雄。正当搜索临歧语，那有前宵梦更同。
庚辰辛巳之间里中朋友之乐最胜百里之人恒聚于一而余与马勿庵实为之倡勿庵与余相爱既深乃至相求相怨延卿之去广东余具舟送之过辞勿庵无一言而别既行二十馀里苦不能释复回舟就焉欢出意外连宵达旦成诗甚多今存四首·其四
作者：范当世
朝代：清

便欲关门赋隐居，残年风雪定何如。吾师弟子宜谋道，今日穷愁始读书。日夕探杯聊感此，诸君但醉莫愁余。人生知已无哀怨，百事纵横皆此馀。
废塔
作者：范当世
朝代：清
体裁：古风

我行天下虽不多，洪杨所踏常经过。远临城郭未得到，每见废塔高嵯峨。铃铎消沈兀不语，惟有百窦攒蜂窠。当时琳宫耀丹碧，珠玉缬顶圆光瑳。欺陵山川压都邑，幻出云表飘娿娜。粤人所到一炬尽，独留瓦石填山阿。吾闻老兵说不一，有防敌瞯先摧磨。江州以此作烽燧，千里百里相奔波。江阴民兵夜巷战，风色不辨旌旂讹。因风纵火当巨烛，照耀天地挥长戈。吾州之塔独无恙，至今白日光相摩。当门一塔尤耸绝，幼即凭槛为诗歌。去年养病在其下，顾惜形影犹摩挲。年深日久有废坏，无人督役来撝诃。对此茫茫一嗟喟，世间岂复怜弥陀。中兴以来三十载，不见一庙重委佗。方知佛意今衰歇，天下汹汹又若何。
延卿将之广东招同诸子集于其家次何氏山林十首
作者：范当世
朝代：清

望望蒲塘路，维舟第二桥。故人期陇晦，好会接云霄。作合前时问，朋游隔日招。惟应就芳草，百里未嫌遥。竟与红尘隔，村居事事清。秋田逢旅雁，春树息流莺。一姓多羊酒，千家足豆羹。闲时问耕敛，都吏不须行。一亩中庄宅，当门老树支。放閒牛掩路，争浴鸭嬉池。阴屋寒蛛下，深堂晚犬知。主人垢衣出，奇气忽离披。覆瓦千梢竹，根墙四面花。屋庐巢翡翠，泥壁草龙蛇。荷芰风长好，藤萝月正赊。怜君好文彩，未改野人家。今上初元日，田间好事开。惟时携绿酒，及尔问红梅。觿佩忽忽换，巾车岁岁来。中庭吾倚遍，欲问向时苔。此日接欢喜，壶觞拥似泉。诸公词落落，十日雨绵绵。寒菜兼鱼味，新禾得酒钱。不宜问归路，泥泞隔前川。帘子秋风起，宵焚百和香。与人同不睡，先我独惊凉。积架书谁问，横腰剑可藏。梦中好山水，披发弄青苍。有美双双鲤，经年在一池。何人忽临水，对此更横䍦。堂上拜慈母，庭前看好儿。平时暂离别，声息故相随。每念山东友，惟看海上云。几人仍绿鬓，万里寄回文。霜木垂垂下，风花故故分。直须连夜饮，莫使百忧纷。即欲东西去，其如对榻何。百年此间乐，一夕好诗多。陈亮故豪举，马周犹放歌。要知掷时日，未算客中过。
延卿将之广东招同诸子集于其家次何氏山林十首·其一
作者：范当世
朝代：清

望望蒲塘路，维舟第二桥。故人期陇晦，好会接云霄。作合前时问，朋游隔日招。惟应就芳草，百里未嫌遥。
延卿将之广东招同诸子集于其家次何氏山林十首·其七
作者：范当世
朝代：清

帘子秋风起，宵焚百和香。与人同不睡，先我独惊凉。积架书谁问，横腰剑可藏。梦中好山水，披发弄青苍。
延卿将之广东招同诸子集于其家次何氏山林十首·其三
作者：范当世
朝代：清

一亩中庄宅，当门老树支。放閒牛掩路，争浴鸭嬉池。阴屋寒蛛下，深堂晚犬知。主人垢衣出，奇气忽离披。
延卿将之广东招同诸子集于其家次何氏山林十首·其九
作者：范当世
朝代：清

每念山东友，惟看海上云。几人仍绿鬓，万里寄回文。霜木垂垂下，风花故故分。直须连夜饮，莫使百忧纷。
延卿将之广东招同诸子集于其家次何氏山林十首·其二
作者：范当世
朝代：清

竟与红尘隔，村居事事清。秋田逢旅雁，春树息流莺。一姓多羊酒，千家足豆羹。闲时问耕敛，都吏不须行。
延卿将之广东招同诸子集于其家次何氏山林十首·其五
作者：范当世
朝代：清
体裁：五言律诗

今上初元日，田间好事开。惟时携绿酒，及尔问红梅。觿佩匆匆换，巾车岁岁来。中庭吾倚遍，欲问向时苔。
延卿将之广东招同诸子集于其家次何氏山林十首·其五
作者：范当世
朝代：清

今上初元日，田间好事开。惟时携绿酒，及尔问红梅。觿佩忽忽换，巾车岁岁来。中庭吾倚遍，欲问向时苔。
延卿将之广东招同诸子集于其家次何氏山林十首·其八
作者：范当世
朝代：清

有美双双鲤，经年在一池。何人忽临水，对此更横䍦。堂上拜慈母，庭前看好儿。平时暂离别，声息故相随。
延卿将之广东招同诸子集于其家次何氏山林十首·其六
作者：范当世
朝代：清

此日接欢喜，壶觞拥似泉。诸公词落落，十日雨绵绵。寒菜兼鱼味，新禾得酒钱。不宜问归路，泥泞隔前川。
延卿将之广东招同诸子集于其家次何氏山林十首·其十
作者：范当世
朝代：清

即欲东西去，其如对榻何。百年此间乐，一夕好诗多。陈亮故豪举，马周犹放歌。要知掷时日，未算客中过。
延卿将之广东招同诸子集于其家次何氏山林十首·其四
作者：范当世
朝代：清

覆瓦千梢竹，根墙四面花。屋庐巢翡翠，泥壁草龙蛇。荷芰风长好，藤萝月正赊。怜君好文彩，未改野人家。
延卿将发濡滞吾家再同次工部草堂韵
作者：范当世
朝代：清

去年五六月，张生来上都。盛言粤南帅，谋国方忧虞。借我二三子，难可稽须臾。吾父念儿子，云此不足图。万里耗大官，宁归饭尔粗。尔时客江浦，径反南山隅。久之张公子，再书抵隐居。虽云蹇脩意，缓亟固已殊。皇帝策北方，有德无征诛。戍兵已归食，焉用资吾徒。平时贵与贱，此分难可踰。家食亦无肉，客食亦无鱼。而况骨肉美，离散诚何辜。彼俗虽不聋，我乃吹齐竽。堂堂顾君业，贡之宜天衢。入山岂不邃，一檄乃可呼。顾君发清兴，谓我聊嬉娱。嬉娱固当尔，使我生悲吁。文章代所重，天下倾三吴。乡邦一千载，卓学承苏湖。与子十年力，众芳差不芜。巾车岁来往，数见犹为疏。诚恐数君子，自此分襟裾。岂曰不能待，学亦犹蒲卢。移此问当路，乃觉非所须。城西旧馆舍，草木华村墟。昔弃今颇念，有志为腐儒。万钱鬻句读，何必非壮夫。告君别后意，口渴心肠枯。前后七百言，送君无所馀。
延卿读吾夫妇山中诗而有赠次答并泥其行
作者：范当世
朝代：清
体裁：古风

忽忆年时结交早，我自童孩君亦小。低首风尘三十年，归来拂面犹姣好。条支弱水事荒唐，员峤方壶亦虚渺。惟有沈沈对榻心，时夜无言入幽妙。那弗撑持誉毁间，祗能不使忧来悄。人生堕地饥为患，攫食纷纷用牙爪。固知一饱欢无馀，剩欲飞腾讵难了。我自哀吟凤德衰，剪翎送笼愿看鸟。涕泣低回未死身，譬已先秋望春杳。盖地繁花既作泥，一命轻微亦如草。好人好山天与之，展玩斯须殆为宝。君来况肯和我歌，百壶吾欲为君倒。更待山中十日游，出门还家各自扰。与君形影暂莫分，且待梁间燕雏老。
延卿负约不来寄诗为谢次韵还促之同仲弟作
作者：范当世
朝代：清

五尺虚廊月到初，洒然凉气满襟裾。病妻药物饶清味，俊弟诗篇称隐居。风翮渐看新养鸽，海鲜初馔远方鱼。谁令吾友悭嘉会，无意柴门枉寄书。
张君得诗属书于扇而索观他作再答一首
作者：范当世
朝代：清

我作诗歌聊自讴，纵有闲官不肯投。张君贶深一微答，爱之欲与此扇留。百年已作秋风客，一语温存不自由。可惜著书人取去，暂时无物应公求。
张禹买醉
作者：范当世
朝代：清
体裁：七言绝句

张禹曾无相者知，后堂那得竹兼丝。更怜买醉无人识，借得琼花未敢持。
强病
作者：范当世
朝代：清
体裁：七言律诗

强病支离出郭门，揽衣愁叹数烟村。不知眼底家山好，且喜胸中老酒温。月被风霾微有晕，天连水色更无痕。乘潮即去吾何奈，回望亲庭欲断魂。
归舟过徐雨亭隐居余复要又楼小留感题一诗并追悼云悔
作者：范当世
朝代：清
体裁：七言律诗

叩门野岸寻徐孺，喜笑维舟乐又新。岂曰一归成偃蹇，要令十日忌艰辛。犹怜逝者邙中骨，不得同为劫后尘。谁肯当时傍鱼簖，结庐自占太平人。
往于天津酷暑中送方子和之山右意诚悲之有赠行二绝今馆周氏闻余来走访为述某氏待叔节兄弟之状尤深痛也复用此韵·其一
作者：范当世
朝代：清
体裁：七言绝句

七年万事如云过，切骨悲愉影未空。不意君还落吾手，要论此外有谁同。
往于天津酷暑中送方子和之山右意诚悲之有赠行二绝今馆周氏闻余来走访为述某氏待叔节兄弟之状尤深痛也复用此韵·其二
作者：范当世
朝代：清
体裁：七言绝句

二姚前此沈沦反，应视当年涕泪多。小雅丧亡夷祸急，权舆不嗣亦无诃。
往谒融斋先生宿河垛与仁卿联句
作者：范当世
朝代：清
体裁：古风

汤汤河水流，泠泠城西舟。飘然解缆去，浩气凌沧洲。高歌一是传，铁笔排千秋。不求文字富，而怀纲常忧。斯人不复见，旷世谁吾俦。歌罢重太息，鬼语声啾啾。阴霾塞天地，壮士行何愁。夜黑不见掌，独立下坝头。雨雹如陨石，挥手化为柔。去去莫瞻顾，何者为石尤。买舟更行役，一叶聊可浮。斯时七尺体，屈曲如泥鳅。焉当忽相助，飞入龙门游。
往谒融斋先生至海安与仁卿联句
作者：范当世
朝代：清
体裁：古风

慷慨出门去，意气豪且雄。握手相与语，落落俦人中。仰天忽大笑，旷野生英风。惊起一苍鹘，与自凌高空。登车并揽辔，辘辘城皋东。初柳好颜色，乃与壮士逢。掉首不一顾，芳春难为容。苍茫白日暮，言寻陈射洪。射洪亦奇士，气若东海虹。划然答长啸，为我倾碧筒。手把如椽烛，照耀青江城。论议热千古，不知宵且终。止雨孺子宿，榻下埃尘封。一日二日雨，旨酒盈千盅。兴酣一呼喝，声与云霄通。天明色为霁，主留客不从。君不见天际，冥冥有飞鸿。
徐丈椒岑示以所著黑龙江纪略感题一首即送之东边
作者：范当世
朝代：清
体裁：七言律诗

一壑艰难未可专，荒唐老去更筹边。平生掩鼻为公咏，昨日开怀读此编。孰使管宁去辽海，更无箕子在朝鲜。蛮夷白弩君难造，莫复登楼望土田。
徐椒岑先生寿诗
作者：范当世
朝代：清
体裁：古风

雷霆震山岳，不能惊浮沤。临深莫不惧，湛鳞独不忧。融风拂膏壤，草木青红稠。楼台递歌吹，惜晚又惊秋。崇高若政彻，极纵复何求。一言不死药，堕泪东海头。流光捲人去，大智莫能廋。切身有多寡，苦乐斯不侔。豪门金玉海，旦莫恐见收。园佣贩水卖，弛担东西游。以兹悟生理，万金买无愁。含灵媚天则，冥漠亦不羞。曷况一身外，仍有几希留。觥觥徐夫子，达识高其俦。行藏入迂叟，亦复通王侯。有文之万世，不与命为雠。家贫任子债，老至无身谋。亲朋惜情话，忽聚天一陬。城根菊花酒，上寿争帣韝。贱子亦何语，但用平生投。公毋再拒我，谓子奚湛浮。忧端太无际，生人当自由。古之适性者，龟鹤寓蜉蝣。六十化理遂，四十疑团休。但悲吾道细，天地良悠悠。
徐溥泰成婚余以父道自居口占十五言戒勉其夫妇并令呈其外祖姚云卿先生
作者：范当世
朝代：清
体裁：古风

徐卿二子一子存，范叔引水培其根。实惟姚氏之外孙，就与袁氏论新婚。儿女燕乐吾何言，欲将大义敦贤媛。鸡鸣昧旦真弗谖，凤蜚五世刚导源。若翁祖翁德深浑，但汝夫妇承家门。便许枝叶重纷繁，世间万事覆以翻，只赖人定天难援。姚合老人今达尊，何日更把斯言论。
怀松坡信都
作者：范当世
朝代：清
体裁：七言律诗

吾家望子三千里，吾去家山一万重。踪迹益疏音问断，性情虽好梦魂慵。年来不幸长空甑，病后无言似哑钟。怅望师门渺愁绝，故人安得独从容。
思妇
作者：范当世
朝代：清
体裁：七言律诗

思妇江南音信断，朝朝只欲去燕山。空彫翠袖黄尘里，宁返朱衣玉殿间。鱼尾秋来河水赤，鹊桥天上鬓毛斑。人间信有无聊事，触绪千言意不娴。
恪士止我寓庐四旬日大愿余所为而作诗以坚寂寞之约且为我遍教其徒也酬之二十六韵
作者：范当世
朝代：清
体裁：古风

皇天不示画，上圣不修辞。尔我饭牛去，焉用哓哓为。大哉文字域，奥绝真难窥。茫茫九等味，纯以声和之。弦将一二窍，薄发有藏遗。圣人所自得，泼水甘如饴。口耳则四寸，美实充肝脾。临文一唱叹，逐态生妍媸。时流不善学，截膏来佐脂。犹割虎狼理，以饰羔羊皮。迂生之所晓，云云古如斯。华鲜愈不得，腐朽良堪悲。湖南有家法，来人多清奇。恪士乃可畏，持全抵人巇。悲来必飘忽，下笔三五迟。是以风雨际，历弄烟霜姿。坐我北堂上，召我游徒嬉。承之苦不媚，击用丑诋訾。我语诸子听，此事古迷离。三公九牧贵，面受侏儒欺。真能丈夫者，世上皆婴儿。少年有际遇，感激为金椎。行乎植汝骨，廓汝空中思。陈身对霄壤，万古长轩眉。一蚕所辛苦，终得衣人肌。不得组文绣，长为履下綦。
恪士至自都门以曾重伯所诒诗扇相示且为致声问我也我思重伯久矣自以文正公再传弟子故于重伯引分甚亲陈义述情无所于让故次其韵以示恪士且属为转诒·其三
作者：范当世
朝代：清
体裁：七言律诗

子亦深深大钟似，我乃向人衡气机。独为此君宜解带，不妨吾道尚传衣。登车日月雄心改，带甲乾坤老眼稀。花下一尊须痛惜，焉知来日不分飞。
恪士至自都门以曾重伯所诒诗扇相示且为致声问我也我思重伯久矣自以文正公再传弟子故于重伯引分甚亲陈义述情无所于让故次其韵以示恪士且属为转诒·其二
作者：范当世
朝代：清
体裁：七言律诗

私淑平生无不在，门庭长落每能知。葛侯声誉宜腾翥，楚客文章太陆离。岂忆独居垂老日，相呼同谒太初师。申详要与深人处，笑谢悠悠世上儿。
恪士避嚣而来外舅感时有作诸公发兴连咏同于去年余因怀挚父先生次韵感述·其一
作者：范当世
朝代：清
体裁：七言律诗

世事又随春草换，隔年还是腐儒心。为周有此迢迢梦，不禹何须寸寸阴。倚壁半檠孤照在，当门一雨九河深。正令晓入平津阁，只向青天耐苦吟。
恪士避嚣而来外舅感时有作诸公发兴连咏同于去年余因怀挚父先生次韵感述·其三
作者：范当世
朝代：清
体裁：七言律诗

不信古来丧乱际，沈忧不散会摧肝。残阳有树鸦终集，绝岛无花鸟尽欢。未必铜山虞细火，岂妨镜海动微澜。行年四十何从老，正颇舒眉次第看。
恪士避嚣而来外舅感时有作诸公发兴连咏同于去年余因怀挚父先生次韵感述·其二
作者：范当世
朝代：清
体裁：七言律诗

昨夜四星芒角动，乔星亦自亘天悬。瘦童羸马吾衰矣，服斗当箕事偶然。供缺祗堪煨苋继，倦来径欲啖榆眠。惊心毅帝龙飞日，坐啸承平已卅年。
恪士避嚣而来外舅感时有作诸公发兴连咏同于去年余因怀挚父先生次韵感述·其四
作者：范当世
朝代：清
体裁：七言律诗

海内宁无惜公者，吾知公用亦无能。身经药裹刚何病，架有藤花放几层。梁木一摧无得放，楼窗三笑更难腾。惟须屏绝扶摇意，恻怆南归逐化鹏。
恪士避嚣而来外舅感时有作诸公发兴连咏同于去年余因怀挚父先生次韵感述陈敬如过衙斋共晚餐而出徘徊桥下久而别去归而遂次其见投之韵·其一
作者：范当世
朝代：清
体裁：七言律诗

劳尘入海化为沙，万劫销沈更不哗。博望再生还有空，匈奴未灭岂无家。云天夜醉葡萄酒，风露秋开菡萏花。斟酌微吟借筹苦，宵来一笑悟津涯。
悠忽吟示江润生太守三兄
作者：范当世
朝代：清
体裁：五言律诗

带甲满江海，飞蝗更蔽天。民今在炉火，官亦坐针毡。急难嗟无位，祈哀恨少田。从公且悠忽，蚁命分同捐。
悲愤之作
作者：范当世
朝代：清

十五逢延卿，十六知名字，十九通书识乡里。少小无猜长无忌，乐群怨别真欢喜。疾痛呼吾亲，哀悲念吾子。季直堂堂貌城府，而我相视皆婴儿。婴儿不相遇，啼笑谁能知？要尔于途告尔慎，人生得罪非所期。明月照窗户，夫妇连床语。焉知吾与汝，所向亦已古。吾欲食贫汝作苦，出门一步知何处。
悲愤之作·其一
作者：范当世
朝代：清

十五逢延卿，十六知名字，十九通书识乡里。少小无猜长无忌，乐群怨别真欢喜。疾痛呼吾亲，哀悲念吾子。
悲愤之作·其三
作者：范当世
朝代：清

明月照窗户，夫妇连床语。焉知吾与汝，所向亦已古。吾欲食贫汝作苦，出门一步知何处。
悲愤之作·其二
作者：范当世
朝代：清
体裁：古风

季直堂堂貌城府，而我相视皆婴儿。婴儿不相遇，啼笑谁能知。要尔于途告尔慎，人生得罪非所期。
悲愤之作·其二
作者：范当世
朝代：清

季直堂堂貌城府，而我相视皆婴儿。婴儿不相遇，啼笑谁能知？要尔于途告尔慎，人生得罪非所期。
感事依爱沧所用丁字韵
作者：范当世
朝代：清
体裁：七言律诗

不用文章付六丁，著书无地不飘零。残花急雨重衾到，破叶惊风故纸听。新语未能妨美睡，旧俦何意惜微馨。茫洋黑海天难问，闪烁还为自照萤。
感于东坡生日之作遂为挚甫先生六十寿诗
作者：范当世
朝代：清
体裁：古风

人生百年一刹那，贤愚贵贱同一科。挈长量短其如何，祝祷称颂皆私阿。要使日月无空过，圣哲自比庸愚多。有儒一生高嵯峨，堕地便与书相磨。浸濯滋润成江河，放之一州勤民痾。昼执吏事晨自哦，即饭仍与宾搓摩。判简披牍如交梭，不肯俯首惭羲娥。犹嫌一官遭网罗，于世无补身受瘥。立起自劾投烟萝，从此壹意知靡佗。嗟彼岂诚书有魔，方今儒术资撝呵。腐士不识真邱轲，死守徒以来倒戈。后有万年宁可讹，濯而出之浑浑波。奠置高阜平不颇，用此忧劳鬓亦皤。独与往圣留纯和，我年十九付蹉跎。矧今伤心至蓼莪，忍死惜泪吟庭柯。感念身世终滂沱，会以生日觞东坡，类引更为先生歌。
感愤题金陵·其一
作者：范当世
朝代：清
体裁：七言绝句

六代偏安真不易，五朝四姓尽人豪。当关不有强梁手，卧榻能容揖让高。
感愤题金陵·其二
作者：范当世
朝代：清
体裁：七言绝句

衣冠文弱君休笑，烟水南朝性所钟。正作清谈皆老佛，要知斯世已黄农。
感愤题金陵伯严言古之圣贤人德充而才大则有波澜有云雾诙诡以游于世不为匹夫匹妇沟渎之行其安身立命之处乃因不可得见而知德者亦鲜矣余闻其言而悲之聊因记述而并参一解·其一
作者：范当世
朝代：清
体裁：七言绝句

藐姑冰雪寻常事，四海风香尽可餐。祗为女娲播黄土，被他吹上万山端。
感春三首·其一
作者：范当世
朝代：清
体裁：古风

退之岩岩作馀事，有春不赏悲春气。杜甫遭春必赏春，句间定作伤心人。我与春情亦何澹，卧病颓然一无感。不有当门数树花，春光来去焉知览。桃正花时已半僵，梨花皎白精神强。花枝尽吐叶不吐，哀哉几日俱沦丧。民生各有眼前乐，欢然一睹轻侯王。吾虽贱士骨不丑，揽镜自照殊堂堂。割居天地弗盈亩，抚有嘉木非成行。对此欢娱竟摧死，能无激烈动肝肠。
感春三首·其三
作者：范当世
朝代：清
体裁：古风

大弟邮诗汉江口，小弟书词怨兄走。欢然白下秋情来，争论归期畏我后。尔曹弗似当年欣，故交沦落伤我心。独可囊金买歌棹，浮载兄弟同哀吟。哀吟可乐不可多，八月金尽当如何。九月还家典裘服，十月离散归江河。平生要汝文字好，到今已悔嗟蹉跎。翩翩二子秾华质，删削剥落成枯柯。方知蓄意与春左，那得怜花不受瘥。
感春三首·其二
作者：范当世
朝代：清
体裁：古风

天风澹澹王母居，东方竖子吹笙竽。河水洋洋河伯驱，西门令尹长嗟吁。空愁妄叹吾何有，渺渺仙槎弗可图。平生至精所牢结，但觉朋友同肌肤。张籍彫零马周死，新悲旧恨纷来纡。当时二公弗徒爱，针砭苦语无时无。君归黄土亦何恨，留我风尘愿恐虚。细想微躯有何恋，故人临没还踟蹰。虫书蚁篆无人见，羊角扶摇又可图。
感春三首杂感二十八首庐陵道中作时点临川诗至第八卷即用其每诗之题句以穷吾兴端·其一
作者：范当世
朝代：清
体裁：古风

两马齿俱壮，一马心先摧。一马兴犹怒，却向风尘来。悠悠各群逝，两马毋相猜。吾见九州道，道上飞黄埃。战战道中马，扬鞭坐舆儓。抑抑道旁马，牧竖群相唉。心摧固当尔，怒亦胡为哉。
感次叔节金陵见怀韵兼酬丹徒陶宾南依韵见寄之作
作者：范当世
朝代：清
体裁：七言律诗

昨倚江天望白门，蔽亏云树万千村。恨无急桨临风使，独听寒潮带雨喧。问学焉能议康济，寒饥况与荡心魂。人生快意惟朝夕，且为知音乐自存。
慎交吟赠敬如义门兼视善夫
作者：范当世
朝代：清
体裁：古风

朝朝骑马能相过，交到死时无一个。君今未死何由知，正看生时作死时。世上何尝有生友，只作生交宜住手。苟无千秋万岁心，与之一日犹为久。陈生语汝慎交吟，王郎劝汝杯中酒。王郎作弟陈作兄，彻骨吾能知性情。果然识字同忧患，且复论才托死生。不然有若宋夫子，不见知名见亦喜。宙合纷纶固有人，错杂相看斯可矣。嗟吾不自惜其诗，割鸡焉用牛刀为。正苦天人堕尘溷，再三珍重话临歧。
戏为刘锡彤题其居停王欣父夫人画兰以调欣父·其三
作者：范当世
朝代：清
体裁：七言绝句

脩羊瑟缩知无几，赢得生绡贶异珍。莫笑范丹轻点缀，异时加值一千缗。
戏为刘锡彤题其居停王欣父夫人画兰以调欣父·其二
作者：范当世
朝代：清
体裁：七言绝句

由来诸子是兰芽，笔下英英尽著花。亦有文房善培养，只除老凤不须誇。
戏为刘锡彤题其居停王欣父夫人画兰以调欣父晚过延卿寓庐见其日间所为杂诗感诵再三援笔和之·其一
作者：范当世
朝代：清
体裁：七言绝句

不道年年哭笑同，相逢更不论穷通。逆天作计吾何惜，万古无如江水东。
戏为徐挚斋题其先德子勤先生所为十二丑画册·其三
作者：范当世
朝代：清
体裁：七言绝句

我自平心向牛鼎，对人俳笑总馀情。齐髡郭秃皆无赖，岂惜书生小丑名。
戏为徐挚斋题其先德子勤先生所为十二丑画册·其二
作者：范当世
朝代：清
体裁：七言绝句

禹鼎纷纷岂无类，化为粉墨亿千身。谈忠说孝吾知妄，此是开天露丑人。
戏为徐挚斋题其先德子勤先生所为十二丑画册·其四
作者：范当世
朝代：清
体裁：七言绝句

当代徐摛还有子，石麟彩凤自天来。劝君收拾幽并气，暂倚诙嘲命酒杯。
戏为舍人儿题百蟹图
作者：范当世
朝代：清
体裁：古风

冀州水浅鱼蟹稀，官庖索之民不祈。筐篮品类不能识，况可豪端争是非。舍人儿子善戏谑，要我文字生光辉。城郭书生亦不恶，图为百蟹能芳菲。惜哉未能刚以肥，螯边纸上无横威。不相蹂乱撑钩鐖，蒲根荇脚犹可睎，细角纤毛不可讥。安知古人笔画众，纷纷藉藉穷单微。江南十月水涛厉，百介翻腾杀刚气。此物乘潮战网罗，飞鱼悍鳖欢相沸。有众瑰体如车轮，亦有长身泛如�。阴山寒洞秋沈沈，有伏如龟足如䠊。嗟吾对蟹思横飞，但见霜露新溰溰。安得古之善画者，与君搆此玄黄机。
戏书欧公答梅圣俞莫饮酒诗后即效其体
作者：范当世
朝代：清
体裁：古风

莫谈道，谈道能令诗不好。君诗谈道甘如饴，我甚味之无由嗤。惟其言语既诙诡，难复瞻顾如常时。君不见，李白猖狂不自疑，语语金丹绿玉卮。临路悲歌怀仲尼，君于其诞或笑之，无怪不能为若辞。君谓圣俞莫作诗，但当饮酒无所知。又言为善将功施，或使文章千载垂。文之于诗又何物，强生分别无乃痴。朝朝酩酊求功善，万事峥嵘未得齐。我爱居士集，绎彼删存思。还当一一求公疵，聊以弟子诤其师。
戏书欧公答梅圣俞莫饮酒诗后即效其体
作者：范当世
朝代：清

莫谈道，谈道能令诗不好。君诗谈道甘如饴，我甚味之无由嗤。惟其言语既诙谐，难复瞻顾如彼时。君不见李白猖狂不自疑，语语金丹绿玉卮，临路悲歌怀仲尼。君于其诞或笑之，无怪不能为其辞。君谓圣俞莫做诗，但当饮酒无所知。又言为善将功施，万事峥嵘未得齐。我爱居士集，绎彼删存思。还当一一求公疵，聊以弟子诤其师。
戏答蕴素见慰诗次其韵
作者：范当世
朝代：清
体裁：七言律诗

鸱夷腹大枉如壶，藏水盈怀滴酒无。久病焉知药良否，怀人经见草荣枯。春蚕漠漠初为茧，宵露瀼瀼渐有珠。早晚庭堂与歌笑，平生志事未全输。
戏赠沈童子
作者：范当世
朝代：清
体裁：五言律诗

悟到见闻外，文先躯干成。轩鼚儿戏处，韶濩读书声。最有人天感，能知师弟情。高轩才过汝，息壤在桐城。
戏题白香山诗集
作者：范当世
朝代：清
体裁：七言律诗

白氏论诗崇讽谕，吟风弄月祗空华。笑他闲适终成片，莫我平生竟一家。万语纵横惟己在，十年亲切为时嗟。原知诣绝都无用，持比陈人却未差。
成婚有日内子为诗三十韵以道其相与为善之意与其迫欲侍舅姑之忱余亦作三十韵答之
作者：范当世
朝代：清
体裁：古风

吾昔山中年，恐惧畏人识。一诗落人间，遂为吴公得。苦作珍奇收，过求美珠匹。辗转归丈人，逃藏更无术。文人气渊渊，诸郎势英特。或战或养之，吾意固低抑。谁令吾子来，咄咄更相逼。房有刃剑光，入我常懔慄。虽然惮尔才，岂不恋尔德。惜此兰蕙芳，不得在亲侧。吾亲天下慈，作妇百无值。身御必萧条，好妇美衣食。独耻家庭间，一体画数域。曩人非有奇，览此将身克。遂得亲堂欢，死去立为则。吾宁誓独深，滋恐后来忒。苟合岂不危，吾忍将卿失。丈夫贞则凶，物理静而吉。极冬放春回，冥灵始能茁。欢言告吾亲，不复惭其笔。子有怀归忱，能使我心恻。两尽无公私，在处必爱日。吾亲日中昃，子日在西北。不得事尊章，宜尽祖孙职。古人君父间，随分盖无慝。子有翱翔诗，我无奋飞翼。明星烂在天，凫雁不可弋。与子今偕潜，静言抚琴瑟。琴瑟鸣愔愔，寒水流汩汩。服芬亦为君，与子花间逸。
或传挚父先生适冀州或曰渡海东矣苦忆成诗
作者：范当世
朝代：清
体裁：七言律诗

离乱奚从问故交，传闻消息太喧呶。桐乡岂遂营生圹，辽海安能避覆巢。游宴八年悲喜尽，湛冥万古死生抛。嗟麟泣凤皆虚语，何物人间是愈郊。
扬州市上忽逢王义门自其家至
作者：范当世
朝代：清
体裁：五言律诗

巷遇果然有，王生天外来。相携作蛮语，不信是英才。看我诗成痞，怜君祸始胎。秋风足芒稻，归去莫迟回。
抵安庆薄莫而雨遂改以明日诣方伦叔先去一诗
作者：范当世
朝代：清
体裁：七言律诗

中兴大业销沈后，旧德从容此一家。却向城根结庐舍，坐于江上看年华。清游望断天边舫，急节催残日莫笳。岂意皖公山月下，等闲先被海云遮。
抵扬州寓戏书·其一
作者：范当世
朝代：清
体裁：七言绝句

拥鼻重来感不禁，缘江入郭气阴阴。可怜列肆陈兰麝，不救当街秽恶林。
抵扬州寓戏书·其二
作者：范当世
朝代：清
体裁：七言绝句

发箧哦诗日几回，朝朝行李阖还开。低头实恐遭奴骂，自把长绳并力来。
抵章江门投诗张筱泉方伯
作者：范当世
朝代：清
体裁：七言律诗

昔游今状举难陈，眉寿勋名属世臣。带郭帆樯声近市，涉江丝管气如春。尧都近有巡方费，汉柱应须主计人。筱簜瑶琨眼前事，傥无馀暇更延宾。
拟陆鲁望渔具诗十五首 其一 网
作者：范当世
朝代：清
体裁：古风

每怀物之初，独叹网公网。圣人师微虫，播毒遍区壤。潜机丧万鱼，澄波无一响。谁谓诗人慈，流膏日同享。
拟陆鲁望渔具诗十五首 其七 叉鱼
作者：范当世
朝代：清
体裁：古风

宵中集渔父，摩厉各驰骋。篝火下泽梁，人语下游警。区区口腹累，精锐一何逞。吾欲天地冰，临渊鉴寒影。
拟陆鲁望渔具诗十五首 其三 罱
作者：范当世
朝代：清
体裁：古风

一样江湖边，谋生有巧拙。挟是为升沈，手穿足流血。多得云螺归，少能致鱼鳖。君当大网求，岂忧泽云竭。
拟陆鲁望渔具诗十五首 其九 鸣桹
作者：范当世
朝代：清
体裁：古风

击汰者谁子，容与听所适。已有惊鳞飞，泼剌正盈尺。吴中烟水乡，事事教人惜。独夜闻此声，微吟和空碧。
拟陆鲁望渔具诗十五首 其二 罩
作者：范当世
朝代：清
体裁：古风

诗人亦有怀，罩罩迟嘉宾。曾斯太平物，沦落空江滨。波寒下无际，何处藏珍鳞。牢笼待得酒，渔翁良苦辛。
拟陆鲁望渔具诗十五首 其五 钓车
作者：范当世
朝代：清
体裁：古风

秧马可以骋，钓车可以驰。归休饭鱼黍，何用富贵为。洋洋一波里，涂轨无人知。客有提竿反，何曾悔路歧。
拟陆鲁望渔具诗十五首 其八 射鱼
作者：范当世
朝代：清
体裁：古风

挟矢窥清波，跳鳞卧密藻。悬知非蛟龙，亦自应弦倒。行歌银苇间，生计何草草。斯人不即鹿，经纶坐终老。
拟陆鲁望渔具诗十五首 其六 鱼梁
作者：范当世
朝代：清
体裁：古风

飞梁偃波面，弥望似丛筱。湍急巨鳞顺，岸坼石门小。关空一深入，江湖失窈窅。有鸟来惊窥，悠然去云表。
拟陆鲁望渔具诗十五首 其十 沪
作者：范当世
朝代：清
体裁：古风

有沪江之穷，凉波下三泖。荒荒百家渔，乘潮役饥饱。宁知千载后，九域献技巧。长鲸横海来，截竹又能挠。
拟陆鲁望渔具诗十五首 其十一 椮
作者：范当世
朝代：清
体裁：古风

冰薄日以结，下有千尺泥。有条有枝叶，得此珊树栖。怀安遂为醢，识者屡叹悽。东风在何许，须臾死犹稽。